
»Za uvjerenog katolika ljubav prema narodu nije predmet trgovine ni za 
novac ni za slavu, nego je ona moralna i etička dužnost.« 


(BI. Alojzije Stepinac) 







Na naslovnici: 

Pero JELISIC, poprsje blaženoga Alojzija 
Stepinca u Pešćenici 


Papina riječ 

Nagovor uz molitvu Anđeo Gospodnji u nedjelju 30. kolovoza 2009 


Sv. Monika - 
uzor i zaštitnica 
kršćanskih majk 


nam brojne podatke donosi sin u autobiografskoj knjizi is- 
povijesti, divotnom djelu koje je među najčitanijima svih vre¬ 
mena. Iz knjige se razabire da je sv. Augustin Isusovo ime pio s majčinim mlijekom i da 
ga je majka odgojila u kršćanskoj vjeri. Čija su mu načela ostala utisnuta i u godinama du¬ 
hovnog i moralnog krivudanja. Monika nikada nije prestala moliti za njega i za njegovo 
obraćenje, te je zadobila utjehu kada je vidjela da se vratio vjeri i da je primio krštenje. 
Bog je uslišao molitve ove svete majke, o kojoj je biskup Tagaste rekao: »Nemoguće je da 
propadne sin tolikih suza.« Zapravo, sveti Augustin ne samo da se obratio, već je odlučio 
prihvatiti monaški život te je po povratku u Afriku i sam osnovao monašku zajednicu. 
Dirljivi su i izgrađujući posljednji duhovni razgovori između njega i majke u miru jedne 
kuće u Ostiji, u očekivanju ukrcavanja na brod za put u Afriku. Sveta Monika postala je 
već tada za svoga sina »više od majke - izvor njegova kršćanstva«. Godinama, njezina je 
jedina želja bila Augustinovo obraćenje, kojega je sada vidjela na putu za posvećeni ži¬ 
vot u službi Božjoj. Zato je mogla umrijeti zadovoljna, što se i dogodilo 27. kolovoza 387., 
u dobi od 56 godina, nakon Što je od sina zatražila da se ne zamara oko njezina pokopa, 
nego da je se sjeti - gdje god se nalazio - na Gospodnjem oltaru. Sveti Augustin ponavljao 
je da ga je njegova majka »rodila dva puta«. 

Povijest kršćanstva posuta je bezbrojnim primjerima svetih roditelja i istinskih kršćan¬ 
skih obitelji koje su pratile život velikodušnih svećenika i pastira Crkve. Prisjetimo se 
svetog Bazilija Velikoga i Grgura iz Niše, koji su pripadali obiteljima svetaca. Mislimo i 
na vremenski nama vrlo bliske supružnike Luigia Beltramea Quattrocchia i Mariju Cor- 
sini, koji su živjeli krajem 19. i u prvoj polovici 20. stoljeća, koje je blaženima proglasio 
moj časni prethodnik papa Ivan Pavao II. u listopadu 2001. godine, prigodom dvadesete 
obljetnice apostolske pobudnice Obiteljska zajednica. Taj dokument, osim što pojašnjava 
vrijednost braka i zadaće obitelji, supružnike potiče na posebno zauzimanje na putu sve¬ 
tosti koja ih, zahvaljujući milosti i snazi sakramenta ženidbe, prati tijekom cijeloga njihova 
života. 1 Kada se supružnici velikodušno posvete odgoju djece, vodeći ih i usmjeravajući 
k otkrivanju Božjeg plana ljubavi, pripremaju ono plodno duhovno tlo iz kojega klijaju i 
sazrijevaju zvanja na svećeništvo i posvećeni život. Na taj se način otkriva kako su brak i 
djevičanstvo tijesno povezani i kako se pojašnjavaju uzajamno, polazeći od njihovoga za¬ 
jedničkoga ukorijenjenja u zaručničkoj Kristovoj ljubavi. 

Draga braćo i sestre, u ovoj Svećeničkoj godini molimo da »po zagovoru svetoga 
arškoga župnika kršćanske obitelji postanu male crkve, u kojima će se moći prihvaćati i 
cijeniti svi pozivi i sve karizme, što ih daruje Duh Sveti« 2 . Neka nam tu milost zadobije 
Presveta Djevica, koju sada zajednički zazivamo. 


Usp. br. 56. 

Iz Molitve za Svećeničku godinu. 


R iječi zagrebač¬ 
koga nadbisku¬ 
pa i kardina¬ 
la Franje Kuharića, 
kojima je popratio 
20. obljetnicu smrti 
bi. Alojzija Stepinca: 

»S njegovim grobom 
postaje jača zemlja u 
kojoj počiva«, 1 neka 
budu ohrabrenje svim 
ljudima i domovini 
hrvatskoga naroda, u 
kojemu Krist i danas 
zove na služenje i na¬ 
sljedovanje. 

To je posvjedo¬ 
čio kardinal Josip Bo- 
zanić na 46. obljetni¬ 
cu smrti bi. kardinala 
Alojzija Stepinca 10. 
veljače 2006. ovim ri¬ 
ječima: »Postoji sta¬ 
novita opasnost za 
naš duhovni život da 
i mi danas svjedočan¬ 
stvo ljubavi blaženo¬ 
ga Alojzija promatra¬ 
mo kao prizor koji is¬ 
pitujemo i odvaguje- 
mo, zauzimamo sta¬ 
vove i opredjeljujemo 
se. No, njegovo svje¬ 
dočanstvo pita nas, 
ponajprije kao Crkvu: 

Jesmo li sposobni u 
hrvatskome društvu, 
ne obazirući se na po¬ 
litičke opcije, kao vjer¬ 
nici životom svjedoči¬ 
ti zajedništvo između 
svjetla istine i dara lju¬ 
bavi, svjesni da tama 
vapi za tamom i da se 
laž hrani neprihvaća¬ 
njem svjetla.« 

A život i smrt bi. Stepinca nepobitan su 
odraz sjajnosti Božjega svjetla u ljudskoj po¬ 
vijesti i prinos činjenicama koje istinom ispu¬ 


njaju stranice ljud¬ 
ske povijesti. Naime, 
Blaženikov prijelaz u 
vječnost, u Krašiću 
u srijedu 10. veljače 
1960. u 2 sata i 15 mi¬ 
nuta poslijepodne, 
nosi obilježje nepro¬ 
laznog kršćanskog 
svjedočanstva za isti¬ 
nu o Bogu i čovjeku. 
Ono je nadahnjujući 
primjer kršćanskog 
hoda ususret Uskr- 
slom Gospodinu. 

Kad je župnik Jo¬ 
sip Vraneković pri¬ 
mijetio da se kardi¬ 
nal nalazi u vrlo kri¬ 
tičnom zdravstve¬ 
nom stanju, predlo¬ 
žio mu je dati injekci¬ 
ju. No, blaženi Aloj- 
zije, shvaćajući da 
je Gospodin došao, 
reče župniku: »Zna¬ 
te što, župniče! Pusti¬ 
te vi injekciju. Idemo 
najprije na ono što je 
najvažnije. Uzmite 
štolu. Čemu se zava¬ 
ravati? Sjednite ov¬ 
dje, pa idemo od po¬ 
četka. Osigurati se, pa 
što Bog dade!« Blaže¬ 
ni je Alojzije tada uči¬ 
nio opću ispovijed ci¬ 
jeloga svog života, te 
nakon toga rekao žu¬ 
pniku: »Dajte mi i sv. 
pomast. Ne zabora¬ 
vite mi podijeliti i Pa¬ 
pin blagoslov. Dajte 
mi sve sakramente, 
iako sam malo prije 
nešto popio, ja sam 
bolesnik, pa mislim, da mogu odmah sada pri¬ 
miti i sv. pričest. Pozovite i sestre ovamo neka 
se mole. Pozovite i preč. Šimeckog. 2 Običaj je 

Nadbiskup Alojzije Stepinac na povratku s eu- 
haristijskoga slavlja prigodom proslave 600. 
obljetnice župe Sunja, 14. srpnja 1935.; prate 
ga dr. Ma ti ja Markov , kateheta (b), vlč. Ljude¬ 
vit Šustek, župnik iz Preloščice (c), preč. Petar 
Vudi, župnik u Starom Petrovom Selu (d) i mi¬ 
nistrant Josip Borkovac (e). 


Franjo kardinal KUHARIĆ, Poruke sa Stepiučeva groba, Za- 2 Josip ŠIMECKI (1887-1961.) živio je kao umirovljeni svećenik 
greb, 1990., str. 185. u Krašiću, u rodnoj kući, nedaleko župne kuće. 

da kod podjelji¬ 
vanja sakramen¬ 
ta ordinariju pri¬ 
sustvuje i Kaptol, 
pa je red da bude 
tu. A onda u ruke 
Božje.« 

Svi su kleknu¬ 
li i molili. Nitko 
nije mogao pomi¬ 
sliti da bi ovo bila 
njegova smrtna 
postelja. No, on je 
znao. Dok je pri¬ 
mao svete sakra¬ 
mente, bio je po¬ 
sve miran. Pažlji¬ 
vo je promatrao 
župnika dok mu 
je podjeljivao bolesničko pomazanje, paze¬ 
ći da mu kao biskupu ne bi pomazao dlano¬ 
ve, nego gornji dio šake. Blaženi je Alojzije u 
svim molitvama odgovarao jasnim i sveča¬ 
nim glasom. Kad ga je župnik pomazao po 
očima, ušima i drugim osjetilima, snažno je 
i dugo odgovorio: »Amen«, što nije bio nje¬ 
gov uobičajeni način. Svi su prisutni primi¬ 
jetili kako se on, dok mu je župnik podjelji¬ 
vao Papin blagoslov s potpunim oprostom, 
prekrižio s oduševljenjem i radosno. Dok se 
križao, ispružio je ruku koliko je god mo¬ 
gao. 

Nakon što je primio svete sakramente 
bio je izvanredno sretan i spokojan. Njegova 
sestra Josipa, koja je bila prisutna, nije mo¬ 
gla progovoriti od suza. Blaženi ju je Alojzi¬ 
je ohrabrio nasmiješivši se i rekavši glasom 
punom radosti: »Sto plačeš? ... U ruke Božje 
i čega se imamo bojati? Ludo je plakati ako 
nam je poći s ovoga svijeta. Uvijek sam pri¬ 
mao sve iz ruku Božjih, primam i sada, pri¬ 
mat ću i ubuduće. Za kršćanina nema veće 
sreće negoli su ovi sv. sakramenti.« 

Kasnije su mu dali injekciju i spomenu¬ 
li mu da dolaze liječnici, ali je on odgovorio: 
»Lijepo mi ih pozdravite, ali mi se više neće¬ 
mo vidjeti.« Zatim je pet puta izgovorio: »Deo 
gratias! - Bogu hvala!«. Uspravio se potom na 
rukama u postelji i pažljivo promatrajući Gos¬ 
pinu sliku nad krevetom, jasnim je glasom iz¬ 
govarao riječi: »Blagoslovljeno ime Božje!... 


Fiat voluntas tua!« 
(Budi volja tvo¬ 
ja!) Časne se¬ 
stre su ga upita¬ 
le: »Hoćemo li 
moliti krunicu?« 
On je odgovo¬ 
rio: »Samo moli¬ 
te.« Promatrajući 
Gospin lik, molio 
je potiho izgova¬ 
rajući naglas ri¬ 
ječi: »Sveta Mari¬ 
jo, Majko Božja, 
moli za nas greš- 
nike, sada i na 
času smrti naše.« 
U dva sata po¬ 
slijepodne, reče: 
»Dajte mi onu moju svijeću!« Sjetili su se da 
je tek tjedan dana ranije, na blagdan Isusova 
prikazanja u hramu, blagoslovio svijeću za 
sebe i napomenuo da će mu uskoro trebati. 
Sestre su mu donijele svijeću. Kako je krevet 
bio pokraj zida, ležao je na svoju desnu stra¬ 
nu, okrenut prema zidu kamo je upirao svoj 
pogled prema Gospi. Kad su mu donijeli upa¬ 
ljenu svijeću, prihvatio ju je odvažno i čvrsto 
držao. Za njega je ta svijeća bila simbol nad¬ 
naravnog svjetla vjere za koju se on trajno bo¬ 
rio do samoga kraja, kao i simbol nade da će 
se njezina vatra ubrzo pretvoriti u veliko ne¬ 
besko svjetlo koje se nikada neće ugasiti. On 
ju je blagoslovio u liturgijskoj svečanosti kad 
se Crkva spominje posljednje molitve starca 
Simuna: »Sad otpuštaš slugu svoga Gospodi¬ 
ne, u miru!«, u kojoj pjeva Krist: »Svjetlo na 
prosvjetljenje naroda«. 3 

Blaženi je Kardinal micao usnama dok 
je molio i stalno ponavljao: »Blagoslovljeno 
Ime Božje! ... Fiat voluntas tua!« 

To su bile zadnje riječi koje je izgovorio 
umirućim usnama. Nakon par dubokih izdi¬ 
saja, predao je svoj duh držeći stalno u ruci 
svijeću s kojom je dočekao anđela smrti. Go¬ 
ruća svijeća ostala je u njegovoj ruci još sat 
vremena. Bilo je predvečerje blagdana uka¬ 
zanja Majke Božje u Lurdu, gdje svake godi- 


3 Usp. Lk 2, 29-30. 



BI. Alojzije Stepinac na odru; gledajući ovu sliku nitko ne 
može zamisliti zloću njegovih progonitelja koji su u nje¬ 
govo mrtvo tijelo uštrcali tekućinu koja je imala dokrajčiti 
njegovo smrtno tijelo 

ne sve do danas, milijuni vjernika zagledani 
u Gospin lik, s velikom nadom uzdižu pre¬ 
ma njemu svoje zapaljene svijeće. 

Ljubičasta stola, sveto ulje, Presveti Sa¬ 
krament, blagoslov Svetoga Oca, potpuni 
oprost, krunica. Gospin lik, blagoslovljena 
svijeća. Oče naš i Zdravo Marijo, sve geste i 
odgovori svete liturgije, osobne pobudne ri¬ 
ječi, prisutnost svećenika, sestara i rodbine: 
sve su to sakramenti i sakramentali, konkret¬ 
na sredstva milosti, kanali božanskih daro¬ 
va i oruđe Božje moći. Ovo su nedvojbeni 
znakovi katoličkog srca. Okružena i okiće¬ 
na tim stvarnostima, smrt blaženoga Alojzi- 
ja ujedno je sažetak njegove »duhovnosti«: 
ne skup ideja niti način izvedbe ili osjeća¬ 
ja, nego konkretna vjerska praksa. Ona nije 
produkt ni ljudskog raz¬ 
mišljanja ni samo prirod¬ 
nih napora, nego čin nad¬ 
naravnog gledanja i učin¬ 
kovite milosti. 

Dok čitatelje Glasnika 
pozivam na sudjelovanje 
u obilježavanju 50. obljet¬ 
nice smrti bi. Alojzija Ste- 
pinca, potičem ih da se 
uključe u sva slavlja koja će biti pripremlje¬ 
na u spomen te značajne obljetnice, ali i na 
nasljedovanje njegova životnoga stava, oso¬ 
bito u radosnom naviještanju i svjedočenju 
kršćanskih istina. Za tu je istinu on proputo¬ 
vao ne samo svoju veliku Zagrebačku nad¬ 
biskupiju, nego i velik dio hrvatske domovi¬ 
ne, pretrpio poniženje montiranog sudsko¬ 
ga postupka te podnio kušnje zatvora do¬ 
čekavši vedra pogleda blaženi zakoračaj u 
vječnost, mučeničku smrt. 

Više se puta u javnosti čuju razmišljanja 
i upiti je li Stepinčeva smrt bila doista muče¬ 
nička. Papa Ivan Pavao II. proglasio je smrt 
kardinala Stepinca mučeničkom na temelju 
teoloških načela za takvu tvrdnju. Naime, u 
postupku za proglašenje jednog kršćanina 
mučenikom traži se da je umro hrabro ispo¬ 
vijedajući istine kršćanske vjere, da je doži¬ 
vio nasilnu ili namjerno prouzročenu smrt i 
da je progonitelj nastupio iz mržnje prema 
katoličkoj vjeri. Svi su ti čimbenici utvrđeni 
u kanonskom postupku za proglašenje bla¬ 
ženim i svetim kardinala Alojzija Stepinca. 


Ne zaboravimo ni to da mučeništvo nije 
samo svjedočenje za ostvarenje nekog cilja 
ili ubojstvo nevinog čovjeka, kako se danas 
ponekad govori. Ono je »dragovoljno trplje¬ 
nje ili podnošenje smrti za istine kršćanske 
vjere ili za druga kreposna djela koja se od¬ 
nose na Boga.« 4 

Papa Ivan XXIII. molio je za što skoriju 
proslavu Stepinčeva izabranoga duha. Na 
tu nakanu, sada na molitvu za proglašenje 
svetim, usrdno pozivam sve njegove štova¬ 
telje i čitatelje Glasnika. 

Vjerujem da će tu snagu Stepinčeva 
duha čitatelji ovoga broja Glasnika još bolje 
upoznati. Vjesnici su joj stalne rubrike: te¬ 
ološki podlistak koji već godina ispunja dr. 
Josip Sabol, proslava euharistijskog kongre¬ 
sa godine 1940. u Đur¬ 
đevcu, kronika u kojoj su 
probrani događaji u na¬ 
šoj domaćoj Crkvi te one 
u svijetu povezane uz na¬ 
šega Blaženika, kroz dje¬ 
lovanje molitvenih zajed¬ 
nica, uz Svećeničku godi¬ 
nu, Vranekovićev dnev¬ 
nik, a iz njega doznajemo 
činjenice povezane uz prijevremenu smrt 
bi. Stepinca, koji je iz lepoglavskoga zatvo¬ 
ra prebačen u krašićko sužanjstvo već naru¬ 
šena zdravlja, a iz opreza da ne umre unutar 
zatvorskih zidina. 

Značenju Stepinčeva otpora komunistič¬ 
kom i svakom drugom obliku terora i mu¬ 
čenja čovjeka pridonijet će izviješće s Među¬ 
narodnoga simpozija održanog 10. i 11. pro¬ 
sinca 2009. u rumunjskom gradu Ia§iju pod 
naslovom: »Otpor nasilju pomoću duhov¬ 
nih vrijednosti. Primjeri i činjenice suvreme¬ 
ne povijesti Rumunjske i Istočne Europe«. 

A zagovor bi. Alojzija Stepinca neka pra¬ 
ti svakog čitatelja, suradnika i Kristova vjer¬ 
nika kojemu lik i djelo bi. Stepinca mogu biti 
dragocjeno nadahnuće i svjetlo na putu sva¬ 
kodnevnoga života. 

U Zagrebu, 10. siječnja 2009. 

dr. Juraj Batelja, postulator 


4 BENEDICTUS XIV, De Servorum Dei Beatificatione et Beato- 
rum Canonizatione (Opera omnia in tomos XVII distribuita) 
Prati, in Typographia Aldina, MDCCCXXXIX-MDCCCXLII / 
knjiga. III., poglavlje 11, br. 1. 

Ne zaboravimo ni to, da mučeništvo nije 
samo svjedočenje za ostvarenje nekog 
cilja ili ubojstvo nevinog čovjeka, kako 
se danas ponekad govori. Ono je »drago¬ 
voljno trpljenje ili podnošenje smrti za 
istine kršćanske vjere ili za druga krepo¬ 
sna djela koja se odnose na Boga.« 

»Sveci su oni 
koji usrećuju narode...« 


Piše dr. Josip SABOL 

V 

C esto se čuje kritičko pitanje na račun 
Crkve i kršćanstva: Koju korist ima 
društvo od kršćanstva i Crkve? Iza 
tog pitanja krije se stav suvremenog druš¬ 
tva da je nešto vrijedno u sebi tek onda kada 
društvo od njega ima koristi. Kršćanstvo se 
time stavlja u isti red s drugim veličinama, 
npr. sa znanošću, tehnikom, politikom, od 
kojih društvo očekuje određeni doprinos za 
bolji život. Na prvi pogled kršćanstvo nema 
šansu da dobije prolaznu ocjenu kod pita¬ 
nja korisnosti za društvo, ako ga se uspore¬ 
di sa znanošću, tehnikom, politikom. Ljudi 
danas jednostavno vjeruju da rješenje pro¬ 
blema svakidašnjeg života ne može doći od 
kršćanstva ili Crkve, jer su njihovi problemi 
takve naravi da ih mogu uspješno rješavati 
samo znanost, tehnika i politika. 

Primjerice: pitanje zaposlenosti, sigur¬ 
nosti u prometu, medicinska pomoć u slu¬ 
čaju bolesti, proizvodnja dobara svake vrste 
za bolji i ugodniji život, organiziranje raspo¬ 
djele tih dobara, održavanje funkcioniranja 


javnog života, organiziranje obrazovanja, 
službe hitne pomoći u slučaju katastrofe, te 
mnoge slične probleme mogu zaista rješava¬ 
ti samo znanost, tehnika i politika. 

Kršćanstvo po sebi nije nadležno za rje¬ 
šavanje tih problema, i stoga se može misliti 
da ono nije izravno korisno za društvo. Tko 
je uvjeren da se cjelokupni ljudski život sa¬ 
stoji isključivo u rješavanju spomenutih po¬ 
treba i da čovjek nema drugih potreba nego 
samo one za čije su rješenje i ostvarenje nad¬ 
ležni znanost, tehnika i politika, taj će s la¬ 
koćom prigrliti uvjerenje da su kršćanstvo i 
Crkva sporedna stvar društva. Ima ljudi koji 
tako misle i koji se radi takvog mišljenja po¬ 
našaju indiferentno pa čak i neprijateljski 
prema Crkvi i kršćanstvu. Možemo čak go¬ 
voriti o tome da određeni krugovi društva 
namjerno stvaraju i u javnosti šire mišljenje 
o tobožnjoj beskorisnosti kršćanstva za ra¬ 
zvoj društva. Oni to čine, rekli bismo, mir¬ 
ne savjesti jer drže istinitim uvjerenje: čo¬ 
vjek može živjeti samo od kruha. Da je to 

zabluda, govori nam iskustvo. Da je to za¬ 
bluda, znademo najsigurnije iz Božje riječi 
koja kaže: »Čovjek ne živi samo od kruha.« 
Kruh kao simbol osiguranog i ugodnog ži¬ 
vota ne može dati čovjeku ni smisao živo¬ 
ta, ni osjećaj sretnog i ispunjenog života. Da¬ 
kle, čovjek ne može živjeti smireno niti za¬ 
dovoljno samo od »kruha«, samo od mate¬ 
rijalnog blagostanja, samo od zadovoljenja 
duševno-tjelesnih potreba. Da bi čovjek i ci¬ 
jelo društvo mogli živjeti harmonički, smi¬ 
reno i pomireno, smišljeno i perspektivno, 
treba mu Božja Riječ prisutna u stvorenom 
svijetu; prisutna u duši čovjeka kao stvore¬ 
nja Božjeg. Konačno, čovjek i društvo treba¬ 
ju utjelovljenu Božju Riječ, objavljenu Bož¬ 
ju Riječ u životu Isusa Krista. Bez slušanja i 
prihvaćanja Božje Riječi ne će moći naći rje¬ 
šenje svih problema svakidašnjeg života po¬ 
moću znanosti, tehnike i politike niti usreći¬ 
ti niti zadovoljiti čovjeka. 

Zagrebački nadbiskup Alojzije Stepinac 
tu je Božju istinu i to Božje obećanje uvjer¬ 
ljivo naviještao i svjedočio svojim životom. 
U propovijedi u crkvi katedralne župe sv. 
Marije u Zagrebu, o 15. obljetnici smrti dr. 
Ivana Merza, Nadbiskup je izrekao ovu 
značajnu misao: »Oni, koji usrećuju naro¬ 
de, nisu ni cezari, i vojskovođe, ni demago¬ 
zi nego ljudi kreposti, ljudi kršćanskog sa¬ 
vršenstva.« Nadodajmo ovoj misli: oni, koji 
usrećuju narode, nisu ni znanost, ni tehnika, 
ni politika nego ljudi Kristo- © 
va duha, nego sveci Katolič¬ 
ke crkve, koji vjerno i ustraj¬ 
no žive i djeluju u nasljedo¬ 
vanju Krista Gospodina. Sto¬ 
ga u smislu bi. Alojzija smi¬ 
jemo zaključiti: blažen je onaj 
narod, koji ima u svojim re¬ 
dovima veliki broj istinskih vjernika i sve¬ 
taca. Oni stvaraju u društvu kulturu života 
koja je ispunjena radošću, nadom, povjere¬ 
njem, ljubavlju. 

Istinski kršćanski vjernici nosioci su ve¬ 
sele vijesti koju zovemo Evanđelje. Oni žive 
i djeluju iz prihvaćanja Božje Riječi, koja 
nam poručuje: uspješan i zadovoljan život 
ne stvara se izobiljem materijalnih dobara, 
osjećajem oholosti i samodostatnosti, nego 
osjećajem zahvalnosti Bogu Stvoritelju za 



Nadbiskup Alojzije Stepinac na pro¬ 
slavi 600. obljetnice župe Sunja, 14. 
srpnja 1935., zabija spomen čavao na 
Križarsku zastavu (a), vlč. Ljudevit 
Šustek iz Preloščice (b) i vlč. Josip Or¬ 
lić, župnik iz Sunje (c) 

dar života i za sva dobra koja nam daje. Iz 
tog emocionalno-spoznajnog uvjerenja stva¬ 
ra kršćanin nacrt društva u kojem vladaju vr¬ 
jednote solidarnosti, razumijevanja, poštiva¬ 
nja, velikodušnosti, jednom riječju: u kojem 
ljudi žive kulturu ljubavi. Nijedan čovjek na 
svijetu ne smije biti sveden na 
golu egzistenciju i na površ¬ 
no održavanje života zadovo¬ 
ljenjem osnovnih materijalnih 
potreba jer je to povrjeda bit¬ 
ne težnje koju je sam Bog Stvo¬ 
ritelj usadio u dušu čovjeka i 
koja glasi: nitko ne može živje¬ 
ti u dostojanstvu čovjeka, slike Božje, samo 
od kruha; nitko ne može naći sebe i smisao 
života samo u ulozi proizvođača i potroša¬ 
ča. Punina života može se postići samo u lju¬ 
bavi Boga i bližnjega na slavu Boga Stvorite¬ 
lja i Otkupitelja. 

Tko može shvatiti ove misli, taj ne će 
više nikada postaviti pitanje je li kršćanstvo, 
je li Crkva korisna za društvo. Njegovo će 
pitanje glasiti: može li društvo, može li za¬ 
jednički život u društvu uopće opstati bez 


Oni, koji usrećuju narode, nisu 
ni znanost, ni tehnika, ni poli¬ 
tika nego ljudi Kristovog duha, 
nego sveci Katoličke Crkve, koji 
vjerno i ustrajno žive i djeluju u 
nasljedovanju Krista Gospodina. 










kršćanskog duha, bez otvaranja društva po¬ 
zivu Kristovu na obraćenje i bez prihvaća¬ 
nja Kristove milosti unutar Crkve za ponov¬ 
no rođenje snagom Duha Svetoga? U pita¬ 
nju je dan odgovor: vjera u Boga Abrahama, 
Izaka i Jakova i vjera u Boga Isusa Krista i u 
Krista jamstvo je očuvanja života i razvoja 
života u punini, tj. razvoja života bez grani¬ 
ce vremena i prostora. To je ta vesela vijest 
- Evanđelje - koje nas oslobađa od svakog 
straha: od straha pred neumitnošću sudbi¬ 
ne; od straha pred šutnjom beskonačnog ta¬ 
mnog prostora Svemira; od straha pred eko¬ 


loškom katastrofom, od straha osamljenosti 
unutar društvenih masa i konačno od najdu¬ 
bljeg i najžešćeg straha od straha pred smr¬ 
ću. Kršćanski vjernik znade vjerujući: Krist 
je učinio sve ove elemente svijeta nemoćni¬ 
ma (Rim 8, 31-39). 

Stoga nam dovikuju anđeli u noći Isu¬ 
sova rođenja: »Ne bojte se!« (Lk 2,10). Stoga 
uskrsli Isus kaže svojim učenicima: »Ne boj¬ 
te se!« jer smrt nema više snage nad vama 
(Mt 28,10). 

Blago narodu i blago društvu koji razu¬ 
miju i prihvaćaju ovo »Ne bojte se!« 


Molitva 

u čast bi. A1 oj zija Stepinca, biskupa i mučenika 

Gospodine, Bože naš. 

Ti si blaženom Alojziju Stepincu dao milost 
čvrsto vjerovati u Isusa Krista 

i spremnost trpjeti za njega sve do mučeničke smrti. 

Pomozi nam slijediti njegov primjer i njegov nauk 
da bismo ljubili Krista kako ga je on ljubio 
i služili Crkvi kako joj je on služio 
sve do darivanja vlastitoga života za nji? 

Njegova živa vjera u Isusa Krista 
i postojana ljubav prema Crkvi 
neka nas učvrste u borbama života 
na putu vječnoga spasenja. 

Po njegovu zagovoru udijeli milost 
svoga blagoslova 
našim biskupima, svećenicima, 
redovnicima i redovnicama, 
svećeničkim i redovničkim pripravnicima, 
našim obiteljima da budu čvrste u vjeri i blagoslovljene 
novim i brojnijim životima. 

Budi utjeha svim starijim osobama te pomoć bolesnicima i patnicima. 

Očeve i majke, djecu i mlade očuvaj od unutarnjih i vanjskih pogibelji duše i tijela. 

Udijeli milost svećeničkih i redovničkih zvanja našoj župi, našoj biskupiji i Crkvi u Hrvata. 



/Po njegovu zagovoru udijeli mi milost... / 
Po Kristu Gospodinu našemu. Amen. 


Nakon toga izmoli: Oče naš. Zdravo Marijo, Slava Ocu, sa zazivom: 
Blaženi Alojzije Stepinče, moli za nas! 






Papa Benedikt XVI. uveo je 19. lipnja 2009. Katoličku crkvu u proslavu Svećeničke godine. Proslavljujući je, 
rado se prisjećamo razmišljanja i svjedočanstava bi. Alojzija Stepinca o svećeništvu. Bit će to zakoračaj u 
nauk i svjedočanstvo koje se uči u poniznosti, ali vrši vjerno do mučeničke smrti. 


Služiti Bogu 
znači kralj evati 


K ao zauzeti mladi svećenik, zatim kao 
nadbiskup koadjutor i rezidencijalni 
nadbiskup zagrebački, Alojzije je če¬ 
sto o svećeništvu govorio kao osobitom nači¬ 
nu vršenja kraljevske službe. Naime, sveće- 
ništvo je »najčasniji posao i rad, rad za Boga 
i proslavu svetog imena Njegova«. Za njega 
je svećeništvo nastavljanje Kristova posla¬ 
nja. »Pogledajte kako se ljudi otimaju za ra¬ 
zne časne položaje i službe na zemlji, makar 
je svakome od njih jasno da sa smrću presta¬ 
ju sve njihove časti i odlikovanja!« rekao je 
u nagovoru zagrebačkim katehetama 7. pro¬ 
sinca 1941. i potom nastavio: »Nije li upravo 
mysterium iniquitatis l da ljudi bježe i otimaju 
se, makar znaju, da 'Bogu služiti znači kra- 
ljevati'«. 

Stoga, reče u istom nagovoru, »rad za 
Boga naša je najveća čast, rad za Boga naša 


1 Nerazjašnjena tajna. 


je prva dužnost! Naša najveća ambicija mora 
biti da u svemu postanemo slični Kristu. A 
nije li Krist ostavio jedinstveni primjer ne¬ 
umornog rada svima svojim slugama? On 
svojim primjerom naš rad oplemenjuje i po¬ 
svećuje. Rekao je: 'Primjer sam vam dao da 
i vi tako činite' (Iv 13, 15). Nastavio je svoj 
neumorni rad propovijedanjem evanđelja, 
da zadnju propovijed održi na križu, kad je 
umirao.« 

Zato nije pretjerano reći daje nadbiskup 
Stepinac svoje svećenike doživljavao kao 
istinske suradnike i da se rado s njima sa¬ 
vjetovao. Upravo zbog tog otvorenog i očin¬ 
skog odnosa prema njima mogao je uspo¬ 
staviti sklad mišljenja i zajedništvo u odgo¬ 
vornosti u vršenju službe. Može se ustvrditi, 
da je za rijetko koji drugi vid svoga poslanja 
imao toliku brigu koliko je pokazao u nasto¬ 
janjima da spasi i očituje svećeničko jedin¬ 
stvo. Isticao je potrebu i važnost toga jedin- 

Mons. Iosif Svidnitskpi, svećenik 
iz Murafe u Ukrajini, posvjedočio 
je na međunarodnom simpoziju o 
žrtvama komunističkog terora u 
zemljama Istočne Europe, u Ia§i- 
ju, 10. prosinca 2009., o progonu 
Crkve u SSSR-u, gdje je kao osu¬ 
đenik radio u logorima od Moskve 
do Vladivostoka. 



stva, bilo s razloga da učvrsti međusobne 
bratske odnose među njima, bilo pak da bi 
se uspješnije mogao suprotstaviti napadima 
neprijatelja Crkve, koji su lakše mogli upro¬ 
pastiti Crkvu, razarajući jedinstvo među sa¬ 
mim svećenicima. Značajne su stoga njego¬ 
ve riječi upućene svećenicima: »Držimo za¬ 
jedno!« i »Učvrstimo naše svećeničke redo¬ 
ve!« 

Razlog toga jedinstva obrazložio je u pi¬ 
smu što ga je iz sužanjstva u Krašiću napi¬ 
sao jednoj redovnici 13. srpnja 1957.: »I sami 
znadete kako je božanski Spasitelj na Po¬ 
sljednjoj Večeri vruće molio, da oni, koji su 
Njegovi, budu uvijek jedno srce i jedna duša 
i to ne kakogod, nego: 'Oče sveti, sačuvaj ih 
u svoje ime, koje si Mi dao, da budu jedno 
kao mi.' I da se lakše uzdrži to jedinstvo sr¬ 
daca u čitavoj Crkvi Njegovoj zato je i osno¬ 
vao Primat u Crkvi.« 

Napisao je 16. prosinca 1958. o. Stanku 
Baniću: »Ako ikada, onda je danas potreb¬ 
no, da svećenici budu jednoga srca i jedne 
duše, i da neprestano rade na svom usavr¬ 
šavanju.« 

A takve misli nalazimo i u pismu fra¬ 
njevcu Alfonsu Andrašecu 28. srpnja 1957. 
godine: »Nije, naime, bez temelja ona riječ 
svetoga arškog župnika Vianeja: 'Svećenik 
nije za sebe svećenik, ne podjeljuje sebi od- 
rješenja, ne upravlja sakramentima za sebe; 
on nije za sebe tu, nego za vas (...). Kad bi¬ 
smo imali vjere, vidjeli bismo Boga sakri¬ 


venoga u svećeniku kao svjetlo iza stakla, 
kao vino pomiješano s vodom.' I to vrijedi 
za svakoga svećenika, pripadao on svjetov¬ 
nom, dominikanskom, franjevačkom, isuso¬ 
vačkom ili kojem mu drago kleru. Kroz sva¬ 
koga od njih, po riječima svečevim, provi¬ 
ruje Bog koji ih je pozvao u svoju službu. I 
zato je razumljivo da svi moraju biti jedno 
srce i jedna duša, kad su svi sluge Boga Viš¬ 
njega.« 

Svećenik je dar Crkvi i svemu 
narodu 

Svaki je poziv na svećeništvo Božji dar 
određenoj osobi. Crkvi i narodu. Imajući na 
umu Isusove riječi: »Vi ste sol zemlje!« (Mt 
5, 13), reče: »Svećenici su sol zemlje. Njima 
je Božanski Otkupitelj Isus Krist povjerio 
djelo svoga Otkupljenja, da ga kroz vjeko¬ 
ve primjenjuju dušama. On je njima povje¬ 
rio vječno spasenje duša, a preko toga i vre¬ 
meniti blagoslov i sreću svijeta. Da bi to svo¬ 
je poslanje svećenici izvršavali prema naka¬ 
nama Spasiteljevim, potrebno je da svako 
svećeničko srce gori od svete ljubavi prema 
Bogu i prema dušama... Svećenik nije pri¬ 
vatni čovjek koji bi samo za se živio, on je 
u punom smislu riječi javni čovjek, pripa¬ 
da vjernicima jer je radi njih i primio sve¬ 
ćeničko posvećenje, dostojanstvo i duhovnu 
vlast. On je postavljen da vodi narod k ne¬ 
prolaznoj sreći, vječnoj, a i vremenitoj. Radi 
toga je pravo da i cijeli narod nešto čini i žr- 

tvuje u nakanu, da dobije što više dobrih, 
svetih svećenika.« 2 

Sinu svoje sestre Josipe, udane Mrz- 
ljak, koji se pripremao da uđe u sjemenište, 
reče: »Znaj veći dar ne možeš dati sebi, svo¬ 
jim ukućanima, hrvatskom narodu, već do¬ 
brim svećeničkim životom. Sve su prilike 
takove da možeš takav postati. Ali znaj da 
je bolje biti dobar kršćanin, nego zao sveće¬ 
nik. Još imaš vremena da doneseš ispravnu 
odluku.« 3 

U takvom njegovu vrjednovanju sveće- 
ništva shvatljive su riječi koje je napisao mla- 
domisniku Matiji Burji, da »nije dosta biti 
svećenik, već je važno biti dobar svećenik«. 

Zbog toga odgojitelji u sjemeništima i u 
bogoslovijama, a isto tako župnici na župa¬ 
ma, moraju budno bdjeti da svaki Božji po¬ 
ziv sazrije u srcu pozvanih. Toliko se puta 
dogodilo da su »svećenici zbog svoje nevjer- 
nosti krivi što mnoga zvanja nisu sazrjela«. 
Baš zato je držao da je sveta dužnost svakog 
župnika da pruži primjereno svjedočanstvo 
svojim svećeničkim životom i nastoji da sje- 
meništarci za vrijeme praznika nastave ži¬ 
vjeti u ljubavi prema zvanju i pobožnosti i 
da budu uključeni u vjeronaučnu službu. 
Želio je i da proučavaju životopise svetih 
svećeničkih kandidata i nasljeduju primjer 
svetih svećenika. U tim nastojanjima moraju 
usvajati duh kršćanskih krjeposti i živjeti po 
primjeru apostola i želji Crkve. Samo takve 
kandidate, dostojne i dostatno pripremljene 
za uzvišeni svećenički poziv na koji ih Krist 
poziva, Crkva može prihvatiti. 

O potrebi ozbiljne priprave za svećeniš- 
tvo progovorio je i u predgovoru hrvatskom 
izdanju knjige »Odgoj klera«, gdje je napi¬ 
sao sljedeću pohvalu svećeništvu: »Kada 
Bog uzdiže jednog čovjeka na takvo dosto¬ 
janstvo, onda je sveta čovjekova dužnost da 
učini sve što je moguće, i sve što može, da 
se dostojno pripremi, a dužnost je i drugih 
da mu pomognu u toj pripravi. Ne znam, da 
li bi moglo biti djelo Bogu ugodnije, duša¬ 
ma spasonosnije, narodu korisnije i narodu 
i svima potrebnije od ovoga.« 


2 O pobožnosti ma svećeničke subote, Katolički list, 94. (1943.), br. 
10., str. 109.-110. 

3 MRZLJAK, M., Svjedočanstvo o kardinalu A. Stepincu. 



Mons. Aldo Roma, župnik iz Piombino Dese, veli¬ 
ki štovatelj bi. Stepinca, doveo je 2. lipnja 2009. na 
Blaženikov grob i u Krašić 160 hodočasnika iz svo¬ 
je župe 

Toj budnosti nad svećeničkim zvanjima 
on je sam dao znatan prinos. Cesto je posje¬ 
ćivao sjemeništa, Dječačko sjemenište na Sa¬ 
lati i Bogoslovsko sjemenište na Kaptolu, i 
u tim je prilikama sjemeništarcima i bogo¬ 
slovima održavao poticajne govore, a svo¬ 
jim im je nastupima i slavljenjem svete Mise 
pružao primjer uzorna svećeničkoga života. 

Isusovac Ivan Fuček, jedan od njego¬ 
vih ministranata, danas svećenik i svučiliš- 
ni profesor u Rimu, posvjedočio je o nadbi¬ 
skupu Stepincu ovo: »Svaki put me se dubo¬ 
ko dojmilo i uzdizalo me kako je on pobožno 
slavio Svetu Misu. Mislio sam da je on po¬ 
sve svet čovjek kad posjeduje takvu snažnu 
vjeru u Euharistiju. Njemu zahvaljujem svo¬ 
je svećeničko zvanje. On bijaše za mene ideal 
svećeništva. Bio sam njegov ministrant i že¬ 
lio sam ostvariti iste svećeničke ideale koji su 
u njegovoj osobi bili tako rječiti i privlačni.« 


Svećenik je duhovno dijete 
biskupovo 

Nadbiskup Stepinac je susretao svoje sve¬ 
ćenike očinskim povjerenjem i ljubavlju. Taj 
stav rađao se u njegovoj vjerničkoj duši jer 
je nadnaravnim očima promatrao božansko 

poslanje svećenika i njegovo sudjelovanje na 
trostrukosti biskupske službe: učiteljskoj, pa¬ 
stirskoj i posvećujućoj. To je obrazložio ovim 
riječima: »Isus Krist, Spasitelj roda ljudskoga, 
pobrinuo se u svojoj dobroti za mnoge zrake, 
da bi sunce Njegovih milosti moglo što bo¬ 
lje obasjavati grešne ljude. Uz biskupe dao je 
kršćanskom puku veći broj svećenika, da bi¬ 
skupima budu na pomoć u poučavanju puka 
u kršćanskom nauku, dijeljenju svetih sakra¬ 
menata i drugim potrebama.« 

Odnos između biskupa i svećenika pro¬ 
tumačio je govoreći: »Svećenike daje puku 
biskup dijeljenjem svetog Reda. Događa se 
nešto slično što i kod roditelja i djece. Djeca 
dobivaju od roditelja tjelesni život. Svećeni¬ 
ci dobivaju od biskupa svećenički život po 
svetome Redu. Zato su oni duhovni sinovi 
biskupovi. I kao što djeca nemaju prava na 
samostalni život u roditeljskoj kući, nego se 
moraju podvrgavati nalozima očevim, tako 
je slično i sa svećenicima. Oni ne mogu sa¬ 
mostalno upravljati u Crkvi, nego se mora¬ 
ju podvrgavati nalozima svog biskupa. (...) 
Svećenici imaju, dakle, samo dio biskupove 
vlasti i mogu svoju službu vršiti samo kad 
im biskup dade punomoć za tu svrhu, što 
biva takozvanom kanonskom misijom.« 

Shvaćajući na tako uzvišen način sveće¬ 
ničko poslanje, Alojzije je živio poteškoće i 
nastojanja svojih svećenika kao da su njego¬ 
ve. Poistovjećujući se s njima i njihovim na¬ 
stojanjima u vršenju svete službe, rekao im 


je u čestitci za Novu godinu 1938.: »Poznam 
poteškoće pastoralnog klera. Njihove poteš¬ 
koće bit će i moje poteškoće. Zajedno ćemo 
trpjeti i zajedno se radovati da budemo jed¬ 
no srce i jedna duša.« 

Otuda i njegov očinski stav prema sve¬ 
ćenicima. Naime, primao ih je i susretao kao 
prave duhovne sinove, ali kad je trebalo, i 
opominjao zbog njihova možebitnog nehaja 
i tražio vjernost svetome pozivu. 

Razumijevajući i njihovu ljudskost pod¬ 
ložnu malaksanju i posustajanju, ohrabrio bi 
ih primjerom gorljivosti i ustrajnosti sv. Pa- 
vla apostola. U već spomenutom nagovoru 
zagrebačkim katehetama 7. prosinca 1941. to 
je učinio ovim riječima: »Slabašno tijelo [bi¬ 
jaše Pavlovo], ali [je imao]široko srce i dušu 
kad se radi o interesima Božjim. Nakon što je 
izbrojio svoja kamenovanja, svoja bičevanja 
i brodolome, koje je doživio i proživio, na¬ 
stavlja ovako: 'Mnogo sam puta putovao, bio 
sam u pogiblima od rijeka, u pogiblima od 
razbojnika, u pogiblima od zemljaka, u po¬ 
giblima od pogana, u pogiblima u gradu, u 
pogiblima u pustinji, u pogiblima na moru, 
u pogiblima od lažne braće; u trudu i muci, u 
mnogom nespavanju, u gladu i žeđi, u mno¬ 
gom postu, u zimi i golotinji. Osim toga da 
ne govorim, navaljivanje ljudi k meni svaki 
dan i briga za sve Crkve' (2 Kor 11,26ss.). Ži¬ 
vimo u vremenu, koje traži da napnemo sve 
sile i u školi i izvan škole, kako bi spasili po¬ 
vjerene nam duše i zaštitili interese Božje.« 


NOVA IZDANJA 

U nizu Mala knjižnica Postulature blaženoga Alojzija Stepinca: »Propovijedi iz sužanjstva« objavljene su do 
sada tri knjige propovijedi bi. Alojzija Stepinca koje je on sastavo kao sužanj u Lepoglavi: 

■ Alojzije kard. STEPINAC, Propovijedi o lurdskim ukazanjima; pozdravno slovo: mons. 
Juraj Jezerinac, vojni ordinarij; priredio te uvodnim slovom i bilješkama popratio dr. J. Ba- 
telja, izdavač: Postulatura bi. Alojzija Stepinca i Vojni ordinarijat u Republici Hrvatskoj; (50 
kn + poštarina) 

■ Alojzije kard. STEPINAC, Propovijedi bi. A. Stepinca o sv. Josipu, Mala knjižnica Postula¬ 
ture blaženoga Alojzija Stepinca: Propovijedi iz sužanjstva, sv. 2.; pozdravna riječ: Kard. Tomaš 
Spidlik; uvodne misli, bilješke, biblijska kazala i kazalo imena sastavio J. Batelja; izdavač: 
Postulatura bi. Alojzija Stepinca, Zagreb, 2009. (50 kn + poštarina) 

■ Alojzije kard. STEPINAC, Propovijedi o Presvetom Srcu Isusovu; proslov: mons. Valentin 
Pozaić, pomoćni biskup zagrebački; priredio te uvodnim slovom i bilješkama popratio dr. J. 
Batelja; izdavač: Postulatura bi. Alojzija Stepinca, Zagreb, 2009. (50 kn + poštarina) 

U ovom završnom nastavku rubrike »Bleiburg i njegove posljedice«, u kojoj je u nastavcima bio predočen 
progon Katoličke crkve i žrtve hrvatskoga naroda za vrijeme komunističkog režima u Federativnoj Republici 
Jugoslaviji, donosim kratak uvid u promišljanja i svjedočanstva očitovanih na međunarodnom simpoziju koji 
je pod naslovom: »Otpor nasilju pomoču duhovnih vrijednosti. Primjeri i činjenice suvremene povijesti Ru¬ 
munjske i Istočne Europe«, održan u rumunjskom gradu la§iju 10. i 11. prosinca 2009. Simpozij je organizi¬ 
rala Rimokatolička biskupija la§i. Rimokatolički teološki institut u la§iju, Sveučilište »Al. I. Cuza« i Rimoka¬ 
tolički teološki fakultet u la§iju. 


Crkva iza »željezne zavjese« 

Piše: j. Batelja 


Hrvati u evangelizaciji današnje 
Rumunjske 

Brojni Hrvati pridonijeli su evangeliza¬ 
ciji i kulturnom napretku stanovništva na 
prostoru današnje Rumunjske. Među njima 
jedan od značajnijih tragova ostavio je isu¬ 
sovac Aleksandar Komulović (1568.-1608.). 
Rođen je u Splitu, studirao u Rimu gdje je 
postao prepozitom kanonika hrvatske crkve 
Sv. Jeronima. Zauzimao se za uspostavu od¬ 
nosa između Rusije i Svete Stolice, osobito 
za ostvarenje antiturskog saveza, u kojem je 
imao biti ruski car Ivan Grozni. Komulovi- 
ćeve ideje imale su odjeka i na Jurja Križa- 


nića koji je radi uspostave crkvenoga jedin¬ 
stva kasnije djelovao u Rusiji. 

Duhovnom i kulturnom preporodu na¬ 
roda koji i danas živi u Rumunjskoj pridoni¬ 
jeli su i franjevac konventualac Andrija Bo- 
goslović, rodom iz Hvara, najprije misionar, 
a potom biskup i apostolski vizitator u Mol- 
daviji od 1623. do 1627., zatim Marko Ban- 
dulović, rodom iz Skopja, apostolski vizita¬ 
tor u Moldaviji od od 1643. do 1650. Znača¬ 
jan je prinos i Rafaela Levakoviča, koji je, za 
vrijeme boravka na području današnje Ru¬ 
munjske, tiskanjem knjiga na čirilici omogu¬ 
ćio bolje razumijevanje liturgijskih i biblij- 

Zgrada bogoslovnoga sjemeništa 
i Rimokatoličkoga teološkog insti¬ 
tuta u Ia§iju 




SF. IOSIF" 


ROMANO-CATOLIC 


I AS 1 


Simpozij je podsjetio na či¬ 
njenice progona koje su u dr¬ 
žavama Istočne Europe pro¬ 
vodili komunistički režimi. 
Premda je komunistički tota¬ 
litarizam nakon godine 1990., 
to jest nakon rušenja Berlin¬ 
skoga zida, izgubio izravnu 
vlast nad narodima i u drža¬ 
vama Istočne Europe, komu¬ 
nistička je ideologija u svojoj 
biti ostala u svim porama društvenoga živo¬ 
ta. Razdoblje komunističkih diktatura nazi¬ 
va se »razdobljem mraka«, pa se opravdano 
postavilo i pitanje: Nisu li mračni i oni koji 
se danas tim mrakom hvale? Svi se slažu u 
tvrdnji da je komunizam bio zlo, a za elimi¬ 
naciju zla, zloćudnosti, potrebna je operaci¬ 
ja, a u svim tim državama dogodila se tran¬ 
sformacija, preobrazba. Razmililo se druš¬ 
tvo »ideologa i stratega zla« u sve moguće 
stranke i u sve pore društva. Značajno je da 
su se menadžeri komunizma izvrsno složili 
s izvoznicima problematičnog kapitalizma. 

Da bi se zataškali i prikrili tragovi ko¬ 
munističkih zločina, njegovi pristaše nasto¬ 
je šutnjom, uništavanjem dokumenata i ši¬ 
renjem krivotvorenih činjenica onemogućiti 
spoznaje o njima. Ta se šutnja transformira¬ 
la i u projekte o ujedinjenoj Europi. Naime, 
otpor za prepoznavanje i osudu komunistič¬ 
koga sustava može se otkriti i u činjenici da 
se na europskom zapadu i u zemljama koje 
su bile u komunističkim diktaturama govo¬ 
ri samo o shoahu, o žrtvama progona Zido¬ 
va. Pri tome se zaboravlja na desetke miliju¬ 
na pobijenih kršćana koje su likvidirali ko¬ 
munistički režimi, na desetke i stotine tisu¬ 
ća pobijenih, poput onih u Katynskoj šumi u 
Poljskoj, križnim putovima Hrvata u Jugo¬ 
slaviji, seljaka u Sovjetskom Savezu, gdje su 
uništena čitava sela i sve stanovništvo rase¬ 
ljeno po gulazima ili pobijeno, samo zato što 


Predavači s područja 
komunističkih režima 


Mons. Petru Gherghel, biskup u Ia§i- 
ju, govori na otvaranju međunarod¬ 
noga simpozija o žrtvama komuni¬ 
stičkog terora u zemljama Istočne 
Europe, u Ia§iju, 10. prosinca 2009. 

skih tekstova među narodima današnje Ru¬ 
munjske, a za ekumensko približavanje iz¬ 
među pravoslavnih i katolika napisao je dje¬ 
lo o PresvetomTrojstvu, poglavito se baveći 
problemom »filioque«. 

Osim hrvatskih sela u Rumunjskoj i hr¬ 
vatskog prezimena Hrvat, osobito kod sta¬ 
novnika mađarske narodnosti, značajno su 
toj kulturi pripomogli, kao i katolicima u 
Bugarskoj, dubrovački trgovci. 











nije htjelo novim gospoda¬ 
rima predati svoju zemlju 
u zadrugu i žrtvovati svo¬ 
ju slobodu. Valja imati na 
umu i to da se baštinici gu- 
laga skrivaju iza antifašiz- 
ma i prikrivaju svoje zloči¬ 
ne, a na prvo mjesto forsi¬ 
raju shoah provodeći svo¬ 
jevrsni rat između Istoka i 
Zapada u stvaranju javnog 
mijenja. 

Činjenica je da smrću 
pojedinca mnoge činjeni¬ 
ce odlaze u zaborav. Ima 
i u Hrvatskoj povjesničara 
i znanstvenika koji govore 
samo o shoahu, a prešućuju 
one zločine koje su vidjeli 
ili su u njima i sami sudje¬ 
lovali. Naime, svjedoci smo zataškavanja či¬ 
njenica i krive interpretacije povijesti, osobi¬ 
to kad se promiče jedna memorija, a obezvr¬ 
jeđuje druga. Spomen na shoah je opravdan 
jer prema riječima HBK »tko niječe shoah ne 
zna ništa ni o misteriju Boga, ni o Kristovu 
križu«. Ali ništa manje nije aktualan ni svee- 
uropski spomendan na komunističke žrtve, 
sjećanje na razdoblje kad su svijetom vladali 
bezumlje, mržnja i ravnodušnost, a Europ¬ 
ska unija je odredila da se slavi 23. kolovo¬ 
za svake godine. Dakle, jedan i drugi spo¬ 
mendan imaju svoju povijesnu utemeljnost 
i opravdanje. 

O tim je činjenicama i čišćenju spomena 
na njih, kao i o traženju novih putova pre¬ 
ma duhovnoj i moralnoj kršćanskoj obnovi 
naroda koji su proživjeli komunistički teror, 
bilo riječi na spomenutom simpoziju u slje¬ 
dećim predavanjima: Svjedočanstvo vjernika 
laika u vrijeme komunizma (mons. Robu), Obi¬ 
telj kao mjesto otpora (mons. Gherghel), Stepi- 
nac uzoran primjer junaka među velikim brojem 
uzornih pastira (mons. Puljić i mons. Batelja), 
Otpor katolika u zbilji boljševičkog progona Ka¬ 
toličke crkve u Moldaviji (mons. Co§a), Mu- 
čeništvo katolika u Bugarskoj za vrijeme socija¬ 
lizma (mons. Monolov), Duhovni proplamsa¬ 
ji iz zatvora komunističkih režima (akad. Zub), 
Wyshzyhski kao važan lik otpora poljske Crkve 
(dr. Rostworowski), Katolička crkva u Češkoj 


Mons. Ioan Robu, nadbiskup Bukurešta i metropo¬ 
lit, sudjeluje u radu međunarodnoga simpozija o 
žrtvama komunističkoga terora u zemljama Istoč¬ 
ne Europe, u Ia§iju, 10. prosinca 2009. 

u vremenu komunizma (dr. Balik), Ukrajinski 
katolici u boljševičkom progonu (mons. Svid- 
nitskyi), Katolički Mađari u vjernosti duhov¬ 
nim vrijednostima u doba komunističkog režima 
(dr. Harmai), Rumunjska: Obrana kršćanskog 
identiteta kao prigoda duhovnog zrenja (dr. Fe- 
rent). Crkva i država u Rumunjskoj danas (dr. 
Dumea), Glasovi »Crkva šutnje« - svjedočan¬ 
stvo za solidarnost između katolika i pravoslav¬ 
nih (dr. Barbu), Nepravda i tajni progoni grko¬ 
katolika od 1948. do danas (dr. Mitrofan), Poli¬ 
tička »pravda« - krivnja zbog pripadnosti Kato¬ 
ličkoj crkvi (dr. Doboš), Snaga molitve i simbo¬ 
la i pad komunističkih zidova (dr. Danca). 

Isto komunističko nasilje 

Simpoziju su prigodne poruke posla¬ 
li kardinali: Stanislaw Dziwich, nadbiskup 
krakovski, kardinal Miroslav Vlk, nadbi¬ 
skup praški, i kardinal Angelo Sodano, de¬ 
kan kardinalskoga zbora. Kardinal Sodano 
je istaknuo da je »osobito bilo važno svjedo¬ 
čanstvo pastira Katoličke crkve, koji su svo¬ 
jim sjajnim primjerom znali suočiti i najte¬ 
že kazne, samo zato da bi bili vjerni Kristu i 
njegovoj Crkvi. Isto tako su i vjernici bili po¬ 
dupirani u svom trpljenju dajući primjer ju- 












načke vjernosti svome kršćanskom identite¬ 
tu.« 

Budući da su mnoge činjenice poveza¬ 
ne uz progon Katoličke crkve u Jugoslaviji i 
gušenje slobode hrvatskoga naroda za vrije¬ 
me komunističkog režima gotovo istovjetne 
onima koje su se događale u drugim istoč¬ 
noeuropskim zemljama, gdje je komunistič¬ 
ka vlast nastojala najprije podjarmiti, a onda 
iskorijeniti kršćansku vjeru i onemogućiti 
kršćansko vrjednovanje života, kao sudio¬ 
nik spomenutog simpozija iznosim pred hr¬ 
vatsku javnost zbilju katoličkog, kršćanskog 
i nacionalnog identiteta koji se oblikovao i 
jačao, proživljavajući pedesetgodišnju dik¬ 
taturu, stratište Bleiburga i križnih putova, 
a prepoznatljiva je po neviđenim načinima 
progona u povijesti čovječanstva. 

Svjedok poslijeratnih zbivanja u Fede¬ 
ralnoj Hrvatskoj je zabilježio: »Čitav je hr¬ 
vatski narod nakon oslobođenja iz Hitlero- 
ve tamnice zapao u novu tamnicu, gdje vla¬ 
da neprispodobivo pooštreni fašistički kurs. 
Jedan je okupator protjeran, a drugi je do¬ 
šao. Jedan je oblik fašizma zamijenjen no¬ 
vim. Jedna razbojnička manjina, podržava¬ 
na izvana, zarobila je i opljačkala narod i na 
pohodu je, da ga u mahnitanju i bijesu do 
kraja uništi. Žrtva je tako zahvaćena pan¬ 
džama zvijeri, da se ne može maknuti.« 1 

Naime, sve zemlje koje su prošle stanje 
komunističke diktature baštine istovjetno 
sjećanje na nju. Njene ožiljke nose pojedin¬ 
ci, obitelji i društvo u cjelini. Prema svjedo¬ 
čanstvu dr. Marina Srakića, nadbiskupa đa- 
kovačko-osječkoga i predsjednika HBK, ko¬ 
munistički je režim »gazio ljudska prava po¬ 
jedinačnim i masovnim zločinima, smaknu¬ 
ćima, usmrćivanjima u koncentracijskim lo¬ 
gorima, izgladnjivanjima, deportacijama, 
mučenjima, robovskim radom i drugim obli¬ 
cima psihičkoga masovnog terora«. 

Papa Ivan Pavao II. zatražio je na počet¬ 
ku trećega tisućljeća od svih pastira mjesnih 
Crkava da u Rim pošalju popise svojih mu¬ 
čenika, no ne znam kako je to provela Crkva 
u mom hrvatskom narodu. Naime, knjige o 
mučenicima komunističkih progona napisa- 


1 Crna knjiga o grozovitostima komunističke vladavine u Hrvat¬ 
skoj, str. 45, 



Dr. Violeta Barbu, suradnica u projektima 
Europske unije, na temelju arhivske građe 
govorila je o »Crkvi šutnje«, na međunarod¬ 
nom simpoziju o žrtvama komunističkog te¬ 
rora u zemljama Istočne Europe, u Ia§iju 11. 
prosinca 2009. 

ne na temelju poslanih izvješća nigdje ne na¬ 
vode popise žrtava jugoslavenskog komuni¬ 
stičkog režima. 

Žrtve jugoslavenskih komunista ne spo¬ 
minje ni zajedničko djelo priznatih europskih 
povjesničara pod naslovom: Crna knjiga komu¬ 
nizma: ugnjetavanje, zločini i teror objavljeno na 
francuskom jeziku u Parizu 1997., na talijan¬ 
skom u Milanu 1998., a na hrvatskom u Za¬ 
grebu 1999. Kraći osvrt o Titovim zločinima 
napisan je jedino u pogovoru tom djelu što ga 
je objavila Bosančica-print u Sarajevu 1999. 

Žnačajno je o njima progovorila izvor¬ 
na hrvatska Crna knjiga o grozovitostima ko¬ 
munističke vladavine u Hrvatskoj, a napisana 
je u Zagrebu još u proljeće godine 1946. No, 
zbog političkih neprilika objavljena je u Za¬ 
grebu istom godine 1999. 

Valja imati na umu da Tito nije imao svo¬ 
ju viziju stvaranja države, nego je zajednicu 




Bleiburg i nieffove nnsliedice 



Premda su katolici velika manjina u Rumunjskoj, u bogoslovnom sjemeništu u Ia§iju za potrebe mjesne 
crkve priprema se preko stotinu bogoslova 


južnoslavenskih naroda približavao SSSR-u, 
prema onom scenariju koji je zabilježio ne¬ 
poznati pisac izvorne hrvatske povjesnice, 
spomenute Crne knjige o grozovitostima ko¬ 
munističke vladavine u Hrvatskoj ustvrdivši, 
da se »pred našim očima dogodilo ono, što 
je već prije rata predvidio i odredio Staljin« 
(str. 46.). 

Vjernost, »bratstvo i jedinstvo« sa Sta¬ 
ljinom Tito je čvrsto držao sve do trenutka, 
kako svjedoči Marko Belinić, »dok Staljin 
1948. nije zatražio tripartitnu podjelu vlasti 
na Balkanu; a ta je podjela imala biti između 
Tita, bugarskog i albanskog sekretara parti¬ 
je«. Budući da se Tito pobojao poći na razgo¬ 
vor u Moskvu, u delegaciji bijaše drug Beli¬ 
nić, pa mu se, u ovoj stvari, može vjerovati. 

Nadbiskup Stepinac je shvatio da se do¬ 
godila promjena u odnosima Tita i Staljina 
kad je jednog dana izišao na šetnju u krugu 
lepoglavskog zatvora, a na zidu uz Brozo- 
vu više nije visjela i Staljinova slika. Kako je 
historiografija dovodila u zabludu ne samo 
javnost, nego prikrivala čistke desetaka tisu¬ 
ća Titovih neistomišljenika? 

Kako u Rumunjskoj, u zemljama SSSR-a, 
Bugarskoj, Cehoslovačkoj, Poljskoj, tako je i 
u Jugoslaviji Crkva stavljena u stanje pro¬ 


gona, tjerana u katakombe, stavljana izvan 
zakona. Svi pokušaji represije išli su za od¬ 
vajanjem mjesnih Crkava od Svete Stolice, 
izrugivanjem Vatikana i gušenjem vjernosti 
Petrovu nasljedniku. U tom vidu išlo se za 
stvaranjem svećeničkih staleških udruženja, 
a svrha im je bila podijeliti svećenike među¬ 
sobno, svećenike od biskupa, pa vjernike od 
klera, i na kraju po njima oformljenu »Cr¬ 
kvu« odvojiti od Svete Stolice. 

Život i smrt katoličkih prvaka u tim 
prilikama: mons. Beran, nadbiskup u Pra¬ 
gu, mons. Wyszyriski, nadbiskup u Varša- 
vi, mons. Slipi, nadbiskup u Kijevu, i mons. 
Stepinac, nadbiskup u Žagrebu, dokaz su 
kako se udaranjem pastira stado Božjega na¬ 
roda nije razbježalo, nego se ujedinilo. 

Žrtve su bile velike. Pod krinkom vjer¬ 
ske slobode govorilo se da se vjeru može i 
smije privatno prakticirati, a na svim je po¬ 
dručjima života ta praksa perfidno onemo¬ 
gućavana. U aktivnom otporu takvoj komu¬ 
nističkoj diktaturi svi nepoćudni su uhiće¬ 
ni, podloženi psihijatrijskim terapijama te 
na montiranim sudištima osuđivani na smrt 
ili tešku robiju. 

Biskupi, svećenici, redovnici, redovni¬ 
ce i vjernici bili su kažnjavani na zatvorske 









Manastir Probota; crkve i samostani, katolički, gr- 
kokatolički i pravoslavni, tvore važan dio kulturne 
baštine u Rumunjskoj. Značajno je da su gotovo 
sve samostanske crkve oslikane izvana i iznutra, pa 
se gledajući te slike može upoznavati sadržaj Sve¬ 
toga pisma i povijest Crkve. 

kazne i umirali u zatvorima, bacani u jame 
pune štakora, mučeni vatrom i električnim 
šokovima, bio im je odrezan jezik i vanjski 
organi. Značajno je da su mnogi umirali s 
poklicima na ustima: »Slava Isusu Kristu!« 
i »Živio Krist Kralj!« 

Crkve su bile pretvarane u magazine. U 
svim se spomenutim zemljama milijunima 
građana pravoslavne i katoličke vjere, osobi¬ 
to vjernicima grkokatoličke vjere, silom na¬ 
metnula šačica članova komunističke partije 
držeći u pokornosti narode koji su u vjerno¬ 
sti svojoj savjesti utirali svoj križni put. 

U svim tim diktatorskim režimima izmi¬ 
šljale su se laži protiv svećenika, a osobito je 
bila česta praksa uhićenja u skupinama. Svr¬ 
ha je tim uhićenjima bila na temelju lažnih 
i izmišljenih optužbi, da se u začetku razo¬ 


ri svaki mogući otpor i komunikacija sa slo¬ 
bodnim svijetom. Spomenimo da su takvim 
uhićenjima iskorijenjene čitave zajednice gr- 
kokatoličkih vjernika, a takva su uhićenja i 
montirani sudski postupci prakticirani i u 
Jugoslaviji. Cilj im je bio zatvoriti sjemeni¬ 
šta, odgojne zavode, eliminirati svećenike 
intelektualce i vjeroučitelje među mladima. 
Neka budu spomenuti samo neki takvi sku¬ 
pni procesi: protiv franjevaca iz samosta¬ 
na Majke Božje Lurdske u Zagrebu (1947.), 
vjernika i suradnica Krista Kralja u Zagre¬ 
bu (1948.), odgojitelja i bogoslova u Nadbi¬ 
skupskom bogoslovnom sjemeništu u Za¬ 
grebu (1951.), u Đakovu (1959.) itd. 

U istražnim se postupcima tražila izjava 
samih osuđenika da se njihove izjave uzmu 
kao dokaz za lažne osude te da su prenosi¬ 
li lažne vijesti (špijuni). Pri tome su svjedo¬ 
ci izuzimani ili omalovažavani. Radijske vi¬ 
jesti i brošure o navodnim »zločinima« šire¬ 
ne su u zemlji i u inozemstvu. Najčešća op¬ 
tužba bila je da su »radili za Vatikan«, »širi¬ 
li laži o državi«, da djeluju »protiv interesa 
naroda i narodnosti«. Toliki pokušaji reha¬ 
bilitacije ostajali su bez uspjeha. 

Odvjetnici optuženih često su postajali 
tužitelji. Bogu hvala da se to nije dogodilo na 
suđenju nadbiskupu Stepincu (1946.), no, po¬ 
sljedice je osjetio njegov branitelj dr. Ivo Po- 
liteo. Braneći časno i po savjesti optuženog 
Nadbiskupa, on, koji je Tita branio na »Bom¬ 
baškom procesu« (1928.), umro je kao siro¬ 
mah, a njegova udovica morala je posuditi 
novac od Komore da bi ga mogla pokopati. 

Crkva iza »željezne zavjese» 

Kristove vjernike u zemaljama pod ko¬ 
munističkom strahovladom slobodni je svi¬ 
jet nazivao »Crkvom šutnje«. Crkvom iza 
»željezne zavjese«. Ta Crkva nije antikomu¬ 
nistička, ona je samo tražila slobodu savjesti 
i vjeroispovijesti. Ona nije bila »buržujska« 
ustanova, politička organizacija, socijalna 
ustanova. Crkva je božanska ustanova i ima 
nadnaravno podrijetlo. Nadbiskup Stepinac 
je u jednoj izjavi u istražnim postupcima re¬ 
kao da je Crkvi i komunizmu zajedničko to 
da su si različni. »Vi tvrdite da Isus Krist nije 
postojao. Znajte, on je Bog, i za njega smo 
spremni svaki čas i svaki dan umrijeti!« Nai- 














Hodočasnici iz župe Piombino Dese pred spomenikom bi. Alojzija Stepinca u Krašiću 2. lipnja 2009. 


me, temeljni kamen komunizma bio je strah, 
teror, smrt. Njegova protivnost je evanđeo¬ 
ska sloboda koja donosi radost i mir. 

Sloboda vjeroispovijedanja također je 
Božji dar. Krist ju je donio, i njeno je podri¬ 
jetlo u Bogu. Zato se ona ne može davati 
uvjetno, snagom ideološke prisile ili ucjena¬ 
ma. Iskustvo komunističke slobode još pri¬ 
je Drugoga svjetskoga rata iskusili su mili¬ 
juni katolika u Španjolskoj i Meksiku, gdje 
su ubijene tisuće svećenika, redovnika i re¬ 
dovnica te Kristovih vjernika laika. Naime, 
bezbožna ideologija tzv. »Crvene interna- 
cionale«, a pripadali su joj i brojni članovi 
KPJ, iskušavala je metode prisile stravičnim 
mučenjima, a mnoge su skupine ljudi zbog 
vjernosti Kristu bačene u jame i polivene ži¬ 
vim vapnom. Taj i poslijeratni progon kršća¬ 
na bijaše nametnut, a ne isprovociran. Crkva 
ga je preživjela vjerna svojim idealima i sna¬ 
gom milosti Božje. 

Politički komunistički režim predočen 
nasiljem, prouzročio je otpor kršćana i pre¬ 
poznatljiv je u sjajnim primjerima junaštva. 
Pune crkve bile su oblik otpora nasilju i bez- 
boštvu. Jedan je svećenik noktom urezao 
postaje križnog puta na zidu ćelije i molio 
jer mu je jedino oružje za preživjeti u zatvo¬ 
ru bila molitva. Toliki su umrli nakon izla¬ 
ska iz zatvora bez trunka osvetoljubivih ri¬ 
ječi ili mržnje prema onima koji su ih lažno 
optuživali, osudili i progonili. 


Mons. Antun Durković (r. 1888.), čiji 
je otac Hrvat iz Gradišća, biskup u Ia§iju 
(1948.-1949.) umro je u zatvoru gladan i že¬ 
dan jer nije htio prihvatiti ponude za izda¬ 
ju Crkve. Mržnja progonitelja išla je dotle da 
mu se ni danas ne zna za grob. 

Komunistički su izaslanici odvodili sve¬ 
ćenike od oltara i vjernike iz crkava, odvo¬ 
đeni su u sudnice ili na stratišta. Tisućama 
se ne zna za posljednje počivalište, miliju¬ 
ni su pobjegli pred terorom iz zemlje. No, 
Crkva šutnje preživjela je sjedinjujući se s 
Uskrslim Kristom i hrabrim sjedinjenjem 
svoga životnoga križa s njegovim, potvrđu¬ 
jući iskustvo bi. Stepinca: »Kad se s Kristom 
trpi, onda sve biva lako.» 

S optimizmom graditi društvo 
kršćanskih vrijednosti 

Na iskustvu Crkve, proizašle iz komuni¬ 
stičkog terora, simpozij u Ia§iju je progovo¬ 
rio o slobodi izrasloj iz žrtve tolikih nevinih 
žrtava. Bez njih bi taj režim i dalje otvoreno 
vršio nasilje. Srušeni Berlinski zid bio je sna¬ 
žan otpor zlu, ali su ostali tragovi bezbožne 
ideologije i bezbožnog progona. To zlo nije 
završilo svoje djelovanje jer nema kajanja i 
jer nema pravnog utvrđivanja njihove odgo¬ 
vornosti za prouzročene nevine žrtve. 

Ukazao je na načine kako vjerom u Boga 
čuvati druge vrijednosti, osobito artikulira¬ 
ne u naviještanju Evanđelja, u izbjegavanju 














krivih tumačenja i interpretacija povijesnih 
činjenica, osobito časteći one koji su se po¬ 
svetili i žrtvovali vjernosti Kristu. 

Osobiti naglasak obnove stavljen je na 
zbilju obitelji. Obitelj je, naime, u vrijeme ko¬ 
munističkog progona punila crkve, a sveta 
misa je bila izvor jakosti - jer se prenosila u 
»domaću Crkvu«. Stvoritelj je obitelj posta¬ 
vio za temelj svakog društva, postavio ju je 
za rasadište ljubavi u službi života, kao koli¬ 
jevku života, da djeca i mladi u njoj rastu za¬ 
štićeni i slobodni. Stoga obitelj i danas mora 
biti ono što bijaše u teškom razdoblju komu¬ 
nističkog progona: rasadište života, škola ži¬ 
vota, domaća crkva, sakrament spasenja uz 
druge sakramente i utvrda nasuprot zlu. 

Crkva je preživjela zahvaljujući snažnom 
obiteljskom duhu. Makar je trpjela, nije uni¬ 
štena. U njoj se učilo dostojanstvo čovjekova 
bića, majke su bile vjeroučiteljice, iz obitelji 
su se punila sjemeništa, obitelj se morala za¬ 
tvoriti pred zlom kao školjka pred napašću. 
Zato se vjeru nije moglo protjerati iz obitelji. 
Premda su mogućnosti života bile ograniče¬ 
ne na minimum za preživljavanje, obitelj je 
opstala jer je bila povezana s izvorom istine 
i života, prinoseći na oltar tolika svećenič¬ 
ka i redovnička zvanja. Stoga današnja obi¬ 
telj mora crpsti to iskustvo baštine pred no¬ 
vim opasnostima. Postignuta sloboda, koju 
snažno doživljavamo nakon rušenja Berlin¬ 
skoga zida, donosi sa sobom nove izazove s 
kojima se obitelj mora jednako hrabro suo¬ 
čiti: slobodnjaštvo, permisivizam, miješanje 
vjerskih vrijednosti bez pravog kršćanskog 
upornja, abortus, rastava, moralna razvrat- 
nost, ravnodušje prema vjerskim vrijedno¬ 
stima. Time započinje njezin novi križni put 
na kojemu treba moralnu potporu, kako cr¬ 
kvenih tako i društvenih struktura. 

Prinos bi. Stepinca urušavanju 
bezbožnog režima 

Zagrebački nadbiskup Stepinac bio je 
izravna žrtva komunističkog progona. To je 
on sam otvoreno rekao na suđenju, optuživ¬ 
ši Komunističku partiju kao svoga stvarnog 
tužitelja i suca. No, hrabro je podnio kleve¬ 
te, sudsku presudu, progon i smrt. Dapače, 
molio je i druge poticao na molitvu za svoje 
progonitelje. Bio je osvjedočen da se »nika¬ 


da ne može dovoljno ocijeniti patnja, podno- 
šena u duhu vjere i slijedeći stope najvećeg 
Patnika sviju vremena, Krista Boga!« {Pismo, 
12.VII.53.). Iz te patnje proizlazio je optimi¬ 
zam kojim je hrabrio sebe i one koji su bili 
povjereni njegovoj odgovornosti i ljubavi. 
Njime nadahnut zaključio je: »Svi se slažu u 
tome da je ovo najveće progonstvo Crkve u 
povijesti svijeta. Imamo dakle pravo zaklju¬ 
čiti da će biti i najsjajniji triumf Crkve u po¬ 
vijesti, ne kakvim vanjskim sjajem (jer taj ne 
bi značio ništa) nego unutarnjim preporo¬ 
dom duša, kao što svi znaci govore« {Pismo 
mons. Smiljanu Čekadi, 1.XI.55.). 

Čuvajući crkveno jedinstvo i slobodu 
svoga hrvatskoga naroda, nadbiskup Stepi¬ 
nac je s nadnaravnog zrenika promatrao na¬ 
metnuto progonstvo i liječio ga je evanđe¬ 
oskom zapovijedi ljubavi prema progonite¬ 
ljima. Bili su to za nj ljudi koji su popusti¬ 
li đavlovoj napasti, ali, upozoravao je, »mi 
ne smijemo vjerovati da progonstvo ovi¬ 
si samo o njima. Ono se ne zbiva bez Bož¬ 
jeg pripuštenja. Ako Bog iz mudrih razloga 
drži pred nama zatvorenu budućnost, to ni¬ 
pošto ne znači, da njom odlučuju ljudi, jer 
oni jesu i ostaju samo pijurci na šahovskoj 
ploči svijeta, koje pomiče ruka Božja kuda i 
kako hoće, da ih pomete, kad odigraju svo¬ 
ju ulogu.« Otuda i njegov stalni poziv: »Mo¬ 
lite se i za njih, da budete prava djeca Božja. 
Tko zna tajne milosti Božje? Tko zna, ne će 
li iz mnogih tih ljudi, iz tih krutih Savla, na¬ 
stati mnogi Pavli?« 2 

Spomen i identitet 

Crkva i slobodni narodi Istočne Euro¬ 
pe ponosni su na svoje mučenike. Od stra¬ 
hovite pustoši i neljudskih postupaka osta¬ 
le su rane, ali i svijest i sposobnost oprašta¬ 
nja i čišćenje spomena. Zato ona ni danas ne 
žali zaljubljenike u komunizam, ali i danas 
za njih po Kristovu nalogu moli. 

Molitva je kroz cijeli tijek njezine povi¬ 
jesti bila i još uvijek znači prepoznatljivost 
identiteta i apostolata. Na osobit način je taj 
identitet molitva učinila prepoznatljivim ti¬ 
jekom bezbožnog progona kad je Crkvu i 
narode u kojima je djelovala pretvorila u za- 


2 Pismo sestrama uršulinkama, 23. IV. 1952. 



jedničku žrtvu i zajedničku molitvu. Za su¬ 
vremeni apostolat u postkomunističkom 
razdoblju Crkva mora profilirati i svoj iden¬ 
titet i način apostolata. Za nju je na ovom 
simpoziju rečeno da se novi način evange¬ 
lizacije u zemljama Istočne Europe ne može 
ostvariti »noseči kofere punih knjiga sa za¬ 
pada«, nego iz iskustva komunističkog pro¬ 
gona po kojem se prepoznaje u otajstvu Kri¬ 
stova križa i njegove uskrsne proslave. 

Na spomenuti sam simpozij došao iz dr¬ 
žave gdje se dan-danas prikrivaju komuni¬ 
stički zločini. Rumunjska je 1997. rehabiliti¬ 
rala sve žrtve komunističkoga progona. Eu¬ 
ropska unija je 2006. osudila komunizam, ali 
nije pozvala na odgovornost one koji su za¬ 
mislili i vodili zločine. Čini se da nisu ušli u 
svijest ni njenoga spomena na njih ni njeno¬ 
ga okajavanja za njih. 

Ono što je zajedničko naslijeđe u svim 
zemljama koje su bile pod komunističkim 
režimima jest to, da su se nalogodavci zlo¬ 
čina i njihovi izvršitelji razmilili u politič¬ 
ke stranke ili žive pod njihovom zaštitom. 
Zajedničko im je uništavanje dokumena¬ 
ta, sudskih i policijskih »dossiera«, prešući¬ 
vanje povijesne istine o njima u sredstvima 
društvenog priopćivanja i omalovažavanje 
njihova spomena. 

Znakovito je da se godine 1998. u Ru¬ 
munjskoj samo 21% stanovništva u negativ¬ 
nom smislu sjećao Čaušeskuova režima. Jed¬ 
nako se tako dogodilo i u bivšoj Jugoslaviji, 
gdje se pokušavaju rehabilitirati i opravdati 
Titove represije i obnoviti njegove ideje. 

Titov socijalizam nije ni u kojem pogle¬ 
du bio ljudski, niti je imao srce, niti je imao 
ljudsku pamet. Nadbiskup Stepinac rekao je 
da je taj bezdušni sustav porod pakla. Đa¬ 
vla. 

Brojnim spoznajama želim nadodati i 
ovu. Kad sam kao promicatelj postupka za 
proglašenje blaženim i svetim kardinala Ste- 
pinca godine 1993. u Hrvatskom državnom 
arhivu u Zagrebu istraživao arhivsku građu, 
jedan me službenik pozvao u predsoblje i re¬ 
kao mi potiho: »Nemojte glasno o tim stva¬ 
rima govoriti. - Ovdje se ništa nije promije¬ 
nilo.« To je gotovo sveprisutna činjenica. Pa 
ipak, danas kao i onda, vrijeme je provjere 
vjernosti Kristu i Crkvi. Cijena koja je plaće- 



»Isuse, ufanje moje!« - križ na grobu Josipa 
Stepinca i Barbare r. Penić, roditelja bi. Aloj- 
zija Stepinca 


na za tu vjernost bila je velika. Ali ni danas 
za tu vjernost Kristu ne plaća se manje. 

Gruba stvarnost ne može se uljepšati, ali 
može poslužiti izgradnji suživota i razumi¬ 
jevanja. Sučelice nastojanjima koja u zemlja¬ 
ma proizašlima iz komunističkog naslijeđa 
idu za »odgojem ljudi bez vjerskog stava«, 
valja imati na umu da je »rušenje Berlinsko¬ 
ga zida plod molitve zatočenika, eksplozi¬ 
ja vapaja za pravdom, istinom i ljubavlju«, 
da će se na kraju povijesti, reče bi. Stepinac, 
»sretnima osjećati oni koji su Kristu u tom 
nadljudskom hrvanju s Božjim neprijatelji¬ 
ma ostali vjerni«. 

Svjedočanstvo kardinala 
Miroslava Vika 

Praški kardinal Miroslav Vlk uputio je 
sudionicima ovoga simpozija riječi ohrabre- 
nja donoseći svoje vlastito iskustvo. Postao 
je svećenikom u vrijeme Praškoga proljeća 
(1968.). Bilo je to vrijeme kad su slovački i 
češki narod tražili pravo na slobodu i vjer¬ 
nički život. Samo 10 godina nakon toga odu- 

zeto mu je pravo na državljanstvo i onemo¬ 
gućeno vršiti svećeničke dužnosti. Predstav¬ 
ljajući se posljednji put svojim župljanima, 
morao se osloniti na ambon da ne bi pao jer 
je bio onemoćao od muke. Rekao im je ovo: 
»Želim vas ohrabriti da je bol što je osjeća¬ 
te ovaj čas sigurno izvor velikog blagoslova 
koji nam Bog želi darova¬ 
ti. On, Isus Raspeti, bio je 
odbačen od ljudi sve do 
najsudbonosnijeg trenut¬ 
ka svojega života kada je 
svoje osjećaje pretvorio u 
riječi odbačenika čak svo¬ 
me Ocu: 'Bože moj. Bože 
moj, zašto si me ostavio?' 

(Mt 27,46; Mk 15, 34)« 

Postao je »bjegunac«. 

Živio je sakriven od po¬ 
licije u Pragu. Punih 10 godina bio je obi¬ 
čan radnik, nepoznati čistač stakla. Izgubio 
je sve, a ni kao svećenik nije mogao učiniti 
ništa. Nastojao je ponavljati svoj »da« Gos¬ 
podinu, ali se morao boriti da bi ostao vje¬ 
ran jer se sve u njemu bunilo i često artikuli¬ 
ralo uzdasima: »Zašto, Gospodine? Jednom, 
dok sam si postavljao to pitanje oćutio sam 
u svojoj nutrini i odgovor: 'Zato, jer te lju¬ 
bim'. Najprije se pobunio, pitajući se: 'Žar 
ovo?' i 'Zar je to ljubav?' Međutim, malo 
po malo moja je duša postala prosvijetljena 


i shvatio sam što mi je Gospodin želio reći: 
'Ne želim ja tvoj rad. Želim tebe, želim da 
svoje vrijeme žrtvuješ za mene. Želim da ži¬ 
viš za mene, ne za rad.' 

Ponovno sam počeo tražiti svoj sveće¬ 
nički identitet koji je izgubio svoje svećeniš- 
tvo. U mrklini, u sumnjama, gledajući križ, 

otkrivao sam što pri¬ 
je nisam razumio: Isus 
je bio Veliki Svećenik 
upravo na križu u tre¬ 
nutku svoga najdublje¬ 
ga poniženja, u trenut¬ 
ku svoje 'preegzistenci- 
je', sav za Oca i za nas, 
kada nije mogao micati - 
pribijene ruke, noge pri¬ 
bijene čavlima i na mo- 
gavši izgovoriti ni jed¬ 
nu riječ. U trenu sam shvatio da sam upra¬ 
vo tada, u potpuno izgubljenoj slobodi i mo¬ 
gućnosti vršenja svećeničke službe, da sam 
u tom 'poniženju' mojega života postajao u 
punini svećenik. Postao sam sretan, premda 
u moru poteškoća. 

Shvatio sam da je Isus križ proživlja¬ 
vao sve vrijeme svojega života, a ne samo 
na kraju. Shvatio sam da je križ morao po¬ 
stajati čvrsto uporište mojega života. Čistiti 
stakla kao svakidašnji posao bijaše za mene 
križ. Shvatio sam da Bog drži u rukama vri- 

Shvatio sam da je Isus križ proživljavao sve 
vrijeme svojega života, a ne samo na kra¬ 
ju. Shvatio sam da je križ morao postajati 
čvrsto uporište mojega života. Čistiti stakla 
kao svakidašnji posao bijaše za mene križ. 
Shvatio sam da Bog drži u rukama vrijeme, 
povijest i moćnike ovoga svijeta. Shvatio 
sam da nam svaka situacija objavljuje nacrt 
božanske ljubavi za nas. 












jeme, povijest i moćnike ovoga svijeta. Shva¬ 
tio sam da nam svaka situacija objavljuje na¬ 
crt božanske ljubavi za nas. Snagu za te pri¬ 
like crpio sam iz tajnog okupljanja male za¬ 
jednice ljudi - gdje sam se, tajno - svaki dan 
sastajao s njima. Tražili smo živjeti susret s 
Isusom među nama. Tu sam potajice slavio 
misu. Ohrabren i utješen od tuda sam svaki 
dan odlazio na rad. Podržavao sam susrete 
s vjernicima laicima koji su se željeli susresti 
sa mnom zbog ispovijedi. Tražili su me po 
ulicama, zaustavljali na nepoznatim uglovi¬ 
ma, tražili su osobni razgovor sa mnom. Taj 
život i taj skrovit rad donosili su mi radost u 
vrlo teškim prilikama. 

No, tih 10 godina bilo je najblagoslovlje- 
nije razdoblje moga života. Osjećao sam da 
sam živio svećeništvo u punini. Ne može se 
ni zamisliti moja radost kada sam jednoga 
dana pročitao riječi pape Ivana Pavla II. koje 
je godine 1982. uputio svećenicima okuplje¬ 
nima u Vatikanu: 'Grleći u svakidašnjim 
kušnjama trpećeg Isusa izravno se sjedinju¬ 
jemo s Duhom Uskrsloga i njegovom oživ- 
ljujućom snagom/ Eto, to je tajna snage koja 
me podržavala kroz tih 10 godina. Eto, to je 
svjetlo nade - križ koji nije bio samo sveta 
stvar, nego živa osoba: susreo sam i zagrlio 
u bolima i trpljenjima Isusa raspetoga i od¬ 
bačenoga! Da, križ je nada koja je svjetlo za 
život i za ljudsku budućnost.« 

Svjedočanstvo 
Josifa Svidnitskyija 

Josif Svidnitskyi rođen je 25. 
prosinca 1936. u Ukrajini (VVinniz) 
kao sedmo dijete u obitelji. Jednoga 
dana oca su mu odveli na teški rad 
jer roditelji nisu htjeli ući u zadru¬ 
gu u koju su ih tjerali predstavni¬ 
ci komunističkih vlasti. Zbog gladi 
je umrlo petero njegove braće. Ri¬ 
mokatolička župa Murafa, kojoj je 
pripadala njegova obitelj, brojila 
je oko 4000 vjernika. Godine 1932. 
župna crkva je zaključana, pretvo¬ 
rena u magazin za žito, a župnik 
odveden u logor (Solowki). 

U razdoblju od 1944. do 1953. 
na velikom području njegova rod¬ 
noga kraja nije bilo ni jednoga sve¬ 


ćenika, ali su se ljudi okupljali na molitvu 
krunice i pjevali misne pjesme. 

Godine 1960. Josif je stupio u sjemeni¬ 
šte u Rigi. »Nakon dva tjedna komunistički 
je režim naredio da moram napustiti sjeme¬ 
nište. Bio sam prvi kandidat za svećeništvo 
u Ukrajini. U godinama 1961. - 1964. bora¬ 
vio sam tajno u sjemeništu 5 do 7 dana. Go¬ 
dine 1966. uspjelo mi je boraviti tri mjese¬ 
ca u bogosloviji. Tada je tajna policija (KGB) 
naredila, i to pismeno, da moram surađivati 
s vlastima denuncirajući odgojitelje. Odbio 
sam. U međuvremenu sam potajice polagao 
ispite. Godine 1967. završio sam bogoslov- 
ski studij, ali sam kao 'prijestupnik 7 zakona 
osuđen da 10 godina ne smijem vršiti sveće¬ 
ničku službu.« Svećeničko ređenje primio je 
potajno 11. rujna 1971. od zatočenog bisku¬ 
pa i kasnijeg kardinala u Litvi Sladkiawiču- 
sa. Ređenje se odvijalo u zaključanoj crkvi i 
u prisutnosti samo jednog svećenika. »Oti¬ 
šao sam u Lenjingrad i tamo nastavio studij 
od 1967. do 1972. Kad me je 1973. otkrila taj¬ 
na služba (KGB) jer sam bio svećenik, isklju¬ 
čen sam sa sveučilišta i osuđen na rad u gra¬ 
đevinarstvu. Potajice sam pomagao u Bje- 
lorusiji u ispovijedanju, a 1976. poslan sam 
u Kazahstan, Uzbekistan i potajice pružao 
utjehu vjere brojnim Poljacima, Nijemcima i 
Rusima.« Nakon toga slan je na rad po logo- 

rima sve do Vladivostoka. U Novosibirsku 
je osnovao rimokatoličku zajednicu i sagra¬ 
dio crkvicu oko koje se okupila zajednica od 
200 ljudi, i tada su nastupili teži uvjeti. 

Tajna je policija dugo smišljala kako će 
ga poslati u Sibir i na rad u gulage. Osobno 
mu nisu mogli ništa prigovoriti, pa su tražili 
pomoćnike koji su ga trebali pratiti. 

Uhićen je na Božić 1984. i osuđen na 8 
i pol godina teškoga rada u logoru. Radio 
je na pilani u Novosibirskoj Tajgi, a razlog 
uhićenja bila je tzv. »špijunaža«. Pretresa¬ 
jući njegov stan pronađena je knjiga »Maj¬ 
ka Božja Fatimska« s molitvom za obraćenje 
Rusije. Ta je molitva bila njegov krimen. U 
gulagu je nosio drva, daske, polugladan, is¬ 
crpljen, na temperaturi od - 44 stupnja. Nije 
gubio vrijeme nego je svojim kolegama tu¬ 
mačio istine vjere i potajice im napismeno 
davao upute za život i pisao tekstove moli¬ 
tava. Zahvaljuje Božjoj pomoći što je živ. 

Godine 1987. nastupilo je vrijeme olak¬ 
šanja, »perestroika«. To mu je omogućilo 
oslobođenje 25. ožujka 1987. godine. Opet 
je započeo skupljati zajednice raspršenih 
vjernika na udaljenosti od 3300 km dužine 
do 2500 km širine. Njegov je svećenički rad 
smetao tajnoj policiji pa je tražila od njega 
napismeno suradnju s vlašću, u suprotnom 
ne će moći vršiti javnu službu. Napisao im 
je: »Ako mi se ne će dopustiti svećenički po¬ 
sao ja ću se obratiti Gorbačovu, i ja se odri¬ 
čem tako dirigirane slobode i vraćam se u 
gulag; ili ću biti priznati slobodan svećenik 
ili se dragovoljno vraćam umrijeti u zatvor.« 
Kad su vidjeli da ga ne mogu slomiti, omo¬ 
gućili su mu da djeluje u Taškentu, gradu u 
kojemu je osnovao župu Fergana. 

U Uzbekistanu je od 1987. do 1992. osno¬ 
vao šest župa i sagradio im kapele. Potom je 


otišao raditi u Sibir. Morao je prevaliti tisuće 
kilometara da bi mogao pohoditi svoje vjer¬ 
nike i pružiti im utjehu vjere. 

Njegov svećenički rad, ponos i gorlji¬ 
vost urodili su plodom te je samo u Ukrajini 
porastao broj svećenika s tri u 1935. na 20 u 
1976., dok danas u Ukrajini brojimo oko 300 
svećenika, tri bogoslovna sjemeništa i šest 
biskupija. 

U Rusiji su u brazdama njegova rada 
izrasla također brojna zvanja jer danas po¬ 
stoji 270 župa sa 250 svećenika. Značajno je 
i njegovo svjedočanstvo o Ukrajini gdje je 
Katolička crkva 1945. bila zabranjena. Ljudi 
su se skupljali na grobljima i molili krunicu. 
Vjernici su slali zahtjeve i u Kijev i u Moskvu 
na sve moguće adrese da im dopuste imati 
kapelu. Prosvjedovali su i pred ministarstvi¬ 
ma u Kijevu i u Moskvi. U međuvremenu 
su brojni ljudi ubijeni, tako da je zajednica 
u Murafi, koja je brojila nekoć 5000 vjernika, 
smanjena na 2000. Mnogi su od njih odvede¬ 
ni u gulag i nikad se nisu vratili. 

»Vjerska sloboda je za katolike jedan 
novi svijet. Kad držim vjeronauk u Murafi, 
na pouku dolazi 860 djece u dobi od 7 do 17 
godina. U komunističkom razdoblju bilo je 
zabranjeno okupljanje više od pet ljudi u ku¬ 
ćama, a time se htjelo zabraniti da ljudi mole 
po obiteljima. Plod je novodošle slobode da 
se mnoge molitvene skupine okupljaju po 
obiteljima na zajedničku molitvu.« 

Doživio je i tu zadovoljštinu da su se 
neki djelatnici iz bivšega komunističkog re¬ 
žima došli osobno ispričati i moliti za opro- 
štenje zbog krivog svjedočenja protiv njega. 

Nakon izlaska iz zatvora poslao je mno¬ 
ga pisma svojim progoniteljima i nevjernici¬ 
ma pozivajući ih na obraćenje. Mnogima koji 
su ostali u zatočeništvu poslao je Bibliju. 



Obavijest čitateljima Glasnika 

Vjernici koji na Blaženikov zagovor budu usli¬ 
šani - zadobiju tjelesno ili duhovno ozdravljenje ili 
koju osobitu milost - neka opis uslišanja i cjelovitu 
liječničku dokumentaciju dostave na adresu: 

Dr. Juraj Batelja, postulator 
Kaptol 18, p. p. 949 
10001 ZAGREB 




Euharistiiski kongresi 



U nizu euharistijskih kongresa kojima je blaženi 
Alojzije Stepinac nastojao pokrenuti sveopću mo¬ 
ralnu i vjersku obnovu u Zagrebačkoj nadbiskupiji 
bijaše proslavljen i Euharistijski kongres u Đur¬ 
đevcu, 29. i 30. lipnja 1940. Napominjem da cijeli 
prikaz pripreme i proslave ovoga kongresa, potom 
bibliografiju i slikovne zapise čitatelji mogu prona¬ 
ći u knjizi »Euharistijska evangelizacija nadbiskupa 
Alojzija Stepinca«, Zagreb, 2006., str. 379.-390. 



Pokaznica u kojoj je 
nadbiskup Stepinac 
nosio Presveti Ol¬ 
tarski Sakrament na 
završetku Euhari- 
stijskog kongresa u 
Đurđevcu, 30. lip¬ 
nja 1940. 


Gospode, otvori oči narodu hrvatskom da sve ima zahvaliti tebi! 

Veličanstveno euharistijsko 
slavlje u Đurđevcu 

29. i 30. lipnja 1940. 

Piše: J. Batelja 


E uharistijski kongres u Đurđevcu, pro¬ 
slavljen 29. i 30. lipnja 1940., bio je do¬ 
gađaj kakav još nije zapisan u njegovoj 
povijesti. Osim što je oko Euharistije oku¬ 
pio Božji narod, označio je početak proslave 
1300. obljetnice pokrštenja Hrvata i njegovih 
veza sa Svetom Stolicom. 

Kongres je održan po želji nadbiskupa 
Stepinca. Đurđevčani su tu zamisao odu¬ 
ševljeno prihvatili i svim silama poradili na 
tome da se, unatoč burnim vremenima, u 
Đurđevcu održi euharistijski kongres. U pri¬ 
premi kongresa župniku J. Novoselu poma¬ 
gao je Pripremni odbor, kojemu su na čelu 
bili kateheta vlč. Ivan Sabarić i općinski na¬ 
čelnik Stjepan Ferenčić. 


Uspješne pripreme unatoč 
poteškoćama 

Održano je više sjednica i prigodnih 
govora, to više što su malo pomalo poče¬ 
le među građanima Đurđevca kolati pri¬ 
povijesti kako »u ovakvim ratnim prilika¬ 
ma može doći i naša zemlja do rata s Itali¬ 
jom, a mi ćemo slaviti 1300. godišnjicu veze 
sa Svetom Stolicom«. Glavni agitatori pro¬ 
tiv kongresa bili su Marko Matko, vođa Se¬ 
ljačke sloge, i njegovi politički istomišljenici. 
Župnik Sabarić je o njima u Župnoj kroni¬ 
ci zabilježio sljedeće: »Njegovi ljudi su ološ, 
bezvjerci, anarhisti, bore se jezikom protiv 
kongresa.« 

Župna crkva sv. Jurja u Đurđevcu 



No, sve poteškoće svladane su marlji¬ 
vim radom predsjednika Kongresnog od¬ 
bora gosp. Ivana Sabarića, domaćeg katehe¬ 
te, tajnika Stjepana Dolenčića, te učiteljstva 
mjesne osnovne škole, koje je uvelike pripo- 
moglo materijalno i moralno da Kongres što 
ljepše uspije na ponos Đurđevcu. Mjesna op¬ 
ćina na čelu sa Stjepanom Ferenčićem, načel¬ 
nikom, svjedoči župnik Šabarić, »nije dala za 
tu slavu niti pare, već su se vijećnici svađali 
da je to jedan luksuz koji ne treba«. 

Za što bolju pripremu i što brojnije sudje¬ 
lovanje u kongresnim slavljima, Odbor Euha- 
ristijskog kongresa u Đurđevcu uputio je po¬ 
zive svim župnicima đurđevačkog dekanata i 
Podravine, u kojem je istaknuo sljedeće misli: 
»S tim kongresom naša Podravina započinje 
jubilejsku godinu na spomen hiljadu tristo go¬ 
dišnjice veza hrv. naroda sa Svetom Apostol¬ 
skom Stolicom. Za to će ovaj kongres biti jav¬ 
na manifestacija naše vjere i privrženosti Sve¬ 
toj Apostolskoj Stolici. Treba dakle da se nađe 
na okupu sva naša katolička Podravina.« 

Neposredna priprema za kongres bila je 
devetnica u župnoj crkvi, koju je vodio do¬ 
maći župnik preč. J. Novosel. 


Iščekivanje nadbiskupa Stepinca 

Na Petrovo, 29. lipnja 1940. Đurđevac je 
osvanuo u svečanom ruhu. Kuće su bile oki¬ 
ćene hrvatskim trobojnicama, a ulicama su 
se nizali lijepi slavoluci. Napravila ih je škol¬ 
ska omladina s nastavnicima i profesorima. 

Iako je vrijeme bilo kišovito, narod se već 
poslije 6 sati počeo skupljati pred zelenim sla¬ 
volukom za doček svoga natpastira i hrvat¬ 
skog metropolita dr. Alojzija Stepinca. Među 
svećenstvom koje je dočekalo preuzvišenog 
nadbiskupa zapaženi su preuzvišeni gosp. 
dr. J. Carević, biskup dubrovački, mons. Pa- 
vao Jesih, generalni duhovnik Katoličke akci¬ 
je, preč. Kapić, preč. A. Blaga i drugi. 

Bio je prisutan kotarski predstojnik gosp. 
Levin Eršeg, major Marijan Radović, načel¬ 
nik S. Ferenčić s općinskim vijećem, organi¬ 
zacija HSS-a na čelu sa svojim predsjedni¬ 
kom V. Sulimancem, dr. F. Pihač predsjed¬ 
nik Suda, J. Kovačić, šef stanice, Stjepan jan- 
čiković, veterinar, inž. I. Savor, dr. I. Vedriš 
iz Koprivnice, Priređivački odbor na čelu 
s predsjednikom vlč. gosp. I. Sabarićem, 
predstavnici zanatske i obrtne zadruge, ka¬ 
tolički muževi i žene, Društvo Zrinski, va- 

trogasci s glazbom, đačka omladina s učite¬ 
ljima i drugi. 

Govor hrvatskog metropolita 

Nešto poslije 6 sati, nekoliko tisuća odu¬ 
ševljenih vjernika pozdravilo je preuzviše- 
nog gospodina nadbiskupa dr. Alojzija Ste- 
pinca, koji je došao autom iz Zagreba u prat¬ 
nji pomoćnog zagrebačkog biskupa dr. Josi¬ 
pa Lacha i vlč. gospodina dr. Kolareka. 

Najprije je nadbisku¬ 
pa pozdravio načelnik 
Đurđevca Stjepan Feren- 
čić zaželjevši mu sretan 
boravak. U ime svećen¬ 
stva pozdravio ga je đur¬ 
đevački dekan preč. A. 

Blaga. Predsjednik Pri¬ 
ređivačkog odbora vlč. 
gosp. I. Sabarić zaželio 
mu je dobrodošlicu, a učenica III. razreda 
pučke škole Zora Jedrašić pozdravila ga je u 
ime najmlađih. 

Nakon toga duga je povorka krenula je 
u crkvu gdje je nadbiskupa pozdravio do¬ 
maćin preč. gosp. J. Novosel. Nadbiskup je 
zahvalio na riječima dobrodošlice i u pri¬ 
godnom nagovoru istaknuo kako je njega i 
sve nazočne na ovaj kongres dovela želja da 
se poklonimo Bijeloj Hostiji, u kojoj gleda¬ 
mo živoga Boga. Rekao je: 

»(...) Mi vjerujemo da je pod Bijelim Kru¬ 
hom nazočan onaj isti koji je uzašao na nebo. 
On je ovdje sada, uvijek do konca svijeta, jer 
naslada je moja biti sa sinovima ljudskim 
(usp. Izr 8, 31). Ovaj kongres treba još više 
oživjeti tu vjeru. U njemu nam je u današnje 
vrijeme jedini spas. U današnje vrijeme, kad 
nas ubija bol i žalost nad obiteljima bez kuća, 
nad porušenim selima, moralnom kaljužom. 
A još više ubija nas bol kad znamo da smo 
svemu tome mi sami krivi. Ali isti onaj Bog, 
koji nas kažnjava, oprašta nam radi milosr¬ 
đa svoga. Nastojmo da iskoristimo ovaj kon¬ 
gres, pružimo ruke Bogu s vrućom molitvom 
da blagoslovi sve nas pojedince, sve obite¬ 
lji, našu domovinu Hrvatsku, da nas do kra¬ 
ja očuva od strahota rata. Krist nas je pošte¬ 
dio, ali ako bismo bili objektivni, trebali bi¬ 
smo reći da smo zaslužili kaznu zbog kletve 
koja se raširila po narodu.« 


Priredba i misa ponoćka 

U 21 sat na posebnoj pozornici, u parku 
priređenoj za tu zgodu, prikazivan je Solja- 
čićev igrokaz Sv. Misa i žive slike. Kandidati- 
ce sestara milosrdnica iz Zagreba, pod vod¬ 
stvom sestre dr. Rafaele Grašovec, ostavi¬ 
le su svojom izvedbom snažan dojam. Izve¬ 
dene žive slike, bile su prikazane savršeno 
i uvjerljivo, a to zahvaljujući S. Josihu, aka¬ 
demskom slikaru, koji je režirao priredbu. 

Tri posljednje slike: Po¬ 
sljednja večera. Slava Eu¬ 
haristije i Vječna svemir¬ 
ska žrtva, na želju publi¬ 
ke morale su se još jed¬ 
nom ponoviti. 

Poslije igrokaza vjer¬ 
nički je narod pošao u 
crkvu s nakanom da se 
ispovijedi i dočeka misu 
polnoćku koju je služio preč. Pavunić, žu¬ 
pnik i apostolski protonotar, a propovijed je 
održao mons. P. Jesih. Kroz čitavu noć na¬ 
rod je bio u crkvi, klanjao se Presvetoj Euha¬ 
ristiji i molio Krista za obilje blagoslova. 

Staleške mise u nedjeljno jutro 

U nedjelju ujutro bila je misa za muževe, 
za vrijeme koje je propovijedao o. Teofil Ha- 
rapin, i misa za mladiće, na kojoj je propo¬ 
vijed održao vlč. Sanković. Bila je i misa za 
žene, tijekom koje je progovorio o. M. Voda- 
nović te misa za djevojke s propovijedi vlč. 
Sinkovića. 

U 8 sati služio je preuzvišeni biskup dr. 
J. Lach Svetu Misu, pod kojom je pričestio 
1500 učenika pučkih škola iz Đurđevca, Vir- 
ja i Kalinovca. Poslije mise preuzvišeni bi¬ 
skup dr. Carević blagoslovio je zastavu Hr¬ 
vatskih katoličkih đaka građanske škole. 
Kume su bile gospođe A. Kranjčev i F. Pen- 
cel. U prigodnom nagovoru biskup je po¬ 
zvao hrvatsku katoličku omladinu, uzda¬ 
nicu hrvatskog naroda, da visoko nosi svoj 
barjak na kojemu je križ, znak slave i pobje¬ 
de, i da vrši dužnosti svojega staleža. 

Pontifikalna misa i propovijed 
o. Poglajena 

Od ranih jutarnjih sati stizale su proce¬ 
sije iz sela ravne Podravine na pontifikalnu 

Mi vjerujemo da je pod Bijelim Kruhom na¬ 
zočan onaj isti koji je uzašao na nebo. On je 
ovdje sada, uvijek do konca svijeta, jer na¬ 
slada je moja biti sa sinovima ljudskim (usp. 
Izr 8,31). Ovaj kongres treba još više oživjeti 
tu vjeru. U njemu nam je u današnje vrijeme 
jedini spas. 





Svetu Misu. Procesije s velikim brojem vjer¬ 
nika stigle su iz Kloštra, Kalinovca, Virja, Pe- 
teranca, Virovitice, Brega, Molva, Miholjan- 
ca i drugih mjesta. U 10 sati započela je Sve¬ 
ta Misa koju je slavio preuzvišeni nadbiskup 
dr. Alojzije Stepinac uz brojnu asistenciju. 

Propovijed je održao o. Poglajen, D. I. Iz¬ 
među ostaloga rekao je i ovo: 

»Danas nakon jučerašnje oluje pojavi¬ 
lo se sunce, kao da nas hoće upozoriti da će 
granuti i onda kad se pojavi sunce Euharisti¬ 
je. Trebala je ta bura da nam pokaže kako po¬ 
slije nje dolazi sunce, dolazi Božja svemoć. 
Ovaj kongres ujedno je i otvorenje jubilar¬ 
ne godine, proslave 1300. godišnjice veza sa 
Stolicom sv. Petra. Iz Petrove stijene prostru- 
jale su rijeke milosti nad malim hrvatskim 
narodom, a on je već prije 1300 godina upu¬ 
tio brod svoj u Kristovu pećinu. Ujedno od 
tog časa nastaje povijest hrvatskog naroda. 
Prestajemo se skitati i postajemo samostal¬ 
na kršćanska država. Božji blagoslov preko 
Pape silazi na ovu opjevanu zemlju. U hrvat¬ 
ski narod ulazi snaga koja ga je držala kroz 
vjekove. Mnogi su narodi prešli preko nas, 
prolili smo krv za Krista i Crkvu, ali nas nisu 
mogli uništiti. Odakle nam ta snaga? Odakle 
i svima! Iz male, bijele hostije! Trebamo se 
već jednom obračunati s barbarstvom, koje 
je osobito kletva. Nemojmo primati od onih 
koji nas hoće uništiti ono što je najružnije. 
Kriste, mi smo tvoji, čuvaj nas!« 

Zborovanje 

Za vrijeme misnoga slavlja skladno je 
pjevao Mješoviti zbor učenika pučke škole 
iz Pitomače. Poslije pontifikalne Svete Mise 
predsjednik kongresnog odbora vlč. g. I. Ša- 
barić, kateheta, otvorio je zborovanje i pred¬ 
ložio brzojavne pozdrave Svetome Ocu Piju 
XII., apostolskom nunciju E. Pellegrinettiju i 
dr. V. Mačeku, vođi Hrvata. Brzojav Sveto¬ 
me Ocu bio je ovog sadržaja: 

»Njegova Svetost papa Pio XII. 

Citta del Vaticano 

Hrvati katolici okupljeni pod vodstvom 
svojih biskupa na Euharistijskom kongresu 
u Đurđevcu, slaveći početak jubileja 1300. 
godišnjice veza sa Svetom Stolicom zahva¬ 
ljuju za blagodati jubilejske godine i obnav¬ 
ljaju nepokolebivu vjernost i sinovsku oda¬ 


nost Petrovoj Stolici i mole apostolski blago¬ 
slov.« 

Prigodne govore održali su prof. Petar 
Grgeč, gđa Sofija Brajša i gosp. Podolšak. 
Nakon što su se izredali govornici, pročita¬ 
ne su i usvojene rezolucije. 

Teoforička procesija 

Na pontifikalnoj Svetoj Misi i zborova- 
nju bilo je više od 15.000 ljudi. 

Poslije podne u 16 sati bila je svečana te¬ 
oforička procesija. Iza križa išle su brojne po¬ 
vorke. Bili su tu svrstani vjernici iz župa: Mi- 
holjanec, Virje s vatrogasnom glazbom, Hle- 
bine, Ždala, Virovska Drenovica, Viroviti¬ 
ca, Jelačićevo, Kalinovac s glazbom, Kloštar, 
Molve, Pitomača i Sesvete. 

Slijedili su križevi s pet zastava, pa kan¬ 
didatkinje sestara milosrdnica iz Zagreba u 
prekrasnim posavskim i slavonskim nošnja¬ 
ma. Iza njih su išla djeca pučke škole s ljilja¬ 
nima, papinskim i hrvatskim zastavicama, 
zatim tri grupe djevojaka u plavim i bijelim 
haljinama sa simbolima muke Isusa Krista, 
svećenstvo među kojima preuzvišena gos¬ 
poda biskupi dr. Carević i dr. Lach, presvi- 
jetli Pavunić, preč. A. Blaga, dekan i drugi. 
Zatim su išle djevojčice u bjelini i Sveto Otaj¬ 
stvo, koje je nosio preuzvišeni gosp. nadbi¬ 
skup. Iza nebnice koračali su predstavni¬ 
ci vlasti i potom muškarci i žene Đurđevca. 
Bilo je oko 10.000 ljudi. 

Završna riječ hrvatskog metropolita 

Kad je procesija završila, otpjevana je za¬ 
hvalnica Tebe Boga hvalimo i podijeljen blago¬ 
slov s Presvetim Sakramentom. Tada je, prije 
razilaska, hrvatski metropolit održao završ¬ 
ni govor na temu »Oni koji su na vlasti, neka 
uvijek imaju na pameti da je vlast od Boga«. 
Između ostaloga, dr. Stepinac je rekao: 

»Završujući ovaj kongres, ne znam da li 
bih ga mogao završiti ljepše nego primjerom 
iz Svetog pisma kad je Isus išao u Jerihon, i na 
putu ga stadoše vikati dva slijepca. Kad ih 
upita što žele, odgovoriše: Gospode, da pre¬ 
gledamo (usp. Mt 20, 29-34). Kad bi me Isus 
sada upitao što želim, odgovorio bih isto što 
i slijepci. Gospode, da pregledamo; da pro¬ 
gledaju oni koji su na vlasti, te da uvijek ima- 
du na pameti da je vlast od Boga. Otvori oči, 



Euharistiiski kongresi 



Gospode, mladeži našoj da štuje svoje rodi¬ 
telje i spoznaje 4. zapovijed. Otvori oči po¬ 
slodavcima da prema slugama i radnicima 
postupaju kao s ljudima. Otvori oči slugama 
i radnicima da spoznadu da nema raja na ze¬ 
mlji, izim u tebi. Gospode. Gospode, otvori 
oči narodu hrvatskom koji stoji na pragu ju¬ 
bilarne godine da sve ima zahvaliti tebi i da 
ti obeča, da će biti uvijek tvoj narod Božji.« 

Značajni uspjesi kongresnog 
događaja 

Ovo euharistijsko veleslavlje ravne Po¬ 
dravine završeno je pjesmom »Do nebesa 
nek se ori«. Tako su Hrvati Podravine oda¬ 
li Kristu u Presvetoj Euharistiji zadovoljšti¬ 
nu za grijehe i zamolili ga da ih štiti i brani, 
da i dalje bdije nad njima jer u njemu su naj¬ 
sigurniji. 

Kongres u Đurđevcu ostavio je na sve 
sudionike dobar dojam. Bila je to prava smo¬ 
tra snage katoličkog osjećaja Hrvatske Po¬ 
dravine, koja je ovom manifestacijom očito¬ 
vala svoju tradicionalnu odanost i privrže¬ 
nost katoličkoj vjeri. Prema kazivanju župni¬ 
ka Novosela, na Kongresu se »okupilo blizu 
30.000 ljudi koji su se u skrušenosti klanjali 
presvetoj Euharistiji«. 

Osim toga, bila je to prema očitovanju 
župnika Novosela, »manifestacija katolič¬ 
kih snaga i organizacija, koje su se okupile 
u okviru Katoličke akcije uz svoje župe. Tu 
su bile zastupane župe: Biškupec, Carevdar, 


Drnje, Đurđevac, Hlebine, Jelačićevo, Kali- 
novac. Kloštar, Koprivnica, Križevci, Kuz- 
minec, Ludbreg, Zagreb, Ždala, Bregi Ko¬ 
privnički, Novigrad, Virovitica, itd.« 

Po završetku kongresa vjernici su se vra¬ 
tili svojim kućama pod dubokim dojmom 
koji je na njih učinila ova velebna euharistij- 
ska manifestacija. Nade snage prostrujale su 
tih euharistijskih dana nad Hrvatskom Po¬ 
dravinom, koja je uvijek živo sudjelovala u 
izgradnji katolicizma u Hrvatskoj i na čijem 
su tlu ovom manifestacijom otvorene i jubi¬ 
larne svečanosti povodom 1300. godišnjice 
pokrštenja Hrvata. 

Znakovito je što se župnik i pri završet¬ 
ku opisa Euharistijskog kongresa održanog 
u Đurđevcu latio opisati neprijateljsko djelo¬ 
vanje »Seljačke Sloge«, koja se protivila od¬ 
vijanju kongresa. Učinio je to ovim, vrlo oš¬ 
trim, riječima: »Prigodom ovog velebnog Eu¬ 
haristijskog slavlja ružno se ponijela 'Seljač¬ 
ka Sloga', privatno društvo bezvjerca Mar¬ 
ka Matkova. 

Njegovo društvo skroz bezvjerski odgo¬ 
jeno bilo je pasivno i dapače ometalo rad oko 
kongresa. U njegovom društvu pokupljen je 
ološ đurđevački, propali panduri, pisari, ve¬ 
ćinom bezvjerci (...). Među njegovima ista¬ 
knuli se kao najveći prostaci Đuro Vidaković 
i Ignac Topolčić, koji je iz štale sa zamaza- 
nim šurcem, a i sam zamazan skočio na uli¬ 
cu da promatra procesiju, na sramotu svoju. 
Te godine bilo je 40.850 sv. Pričesti.« 



I K . P O S T U L 

1 72010 












Stepinac 



Prije osam godina umro je kardinal Franjo Kuharić 


U četvrtak 11. ožujka 2010. navršit će se 
osam godina od blažene smrti nadbi¬ 
skupa zagrebačkoga i kardinala Franje Ku- 
harića, za kojega je papa Ivan Pavao II. po¬ 
svjedočio da bijaše »cijenjen i zaslužan pa¬ 
stir, koji je znao velikodušno, mudro i vjer¬ 
no služiti Božjem narodu povjerenom nje¬ 
govoj pastoralnoj brizi« i da bijaše »čo¬ 
vjek potpuno posvećen evanđeoskoj zada¬ 
ći, davši dosljedno svjedočanstvo za Krista, 
neumorno ulijevajući pouzdanje i hrabrost 
vjernicima u tijeku teških kušnji kojima je 
bila izložena hrvatska zemlja«. 

Kardinal Kuharić rođen je 15. travnja 
1919. u Pribiću; za svećenika ga je 15. srp¬ 
nja 1945. zaredio bi. Alojzije Stepinac. Po¬ 
moćnim biskupom zagrebačkim imenovan 
je i posvećen 1964. Nadbiskupom zagre¬ 
bačkim postao je 1970. Ivan Pavao II. ime¬ 
novao ga je kardinalom u konzistoriju odr¬ 
žanom u Vatikanu 2. veljače 1983. Godine 
1997. je umirovljen. Pokopan je u zagrebač¬ 
koj katedrali 14. ožujka 2002. 

Od rane mladosti imao je priliku pro¬ 
matrati život i rad nadbiskupa Stepinca. O 
tome je posvjedočio u propovijedi na Ste- 
pinčevo 1971. ovim riječima: »Kao sjemeni- 
štarac i kao student teologije imao sam više 
puta priliku da ga susretnem i izbliza pro¬ 
matram. Osnovni dojam koji sam od njega 



zadržao kao mladić bila je njegova ozbiljnost 
(...). Ali uvijek smo u njegovoj blizini doživ¬ 
ljavali sigurnost, ohrabrenje. Pitali smo se: 
odakle njemu ta sigurnost i ta odlučnost i ta 
jasnoća kad je trebalo reći jasnu riječ i izvršiti 
svoju dužnost. Otkrivali smo da je sva njego¬ 
va sigurnost bila u Bogu!« 

Tu je sigurnost živio nadbiskup i kardi¬ 
nal Franjo Kuharić. Neka ovogodišnja obljet¬ 
nica njegove smrti i sve štovatelje bi. Stepin¬ 
ca nadahne da odlučno primjenjuju kršćan¬ 
ska načela u svagdašnjem životu te osjete da 
je i njihova neslomljiva jakost u Bogu. 


Natjecanje na temu: »Kardinal Alojzije Stepinac — 
uzor svećenika« 


T ema i građa Natjecanja iz vjeronauka - 
vjeronaučne olimpijade učenika i uče¬ 
nica osnovnih i srednjih škole ove će škol¬ 
ske godine biti: »Kardinal Alojzije Stepinac 
- uzor svećenika«. Na taj će se način, sve do 
državne završnice predviđene na područ¬ 
ju Zagrebačke nadbiskupije u svibnju 2010. 
godine, povezivati dva velika aktualna do¬ 
gađaja Crkve u 2010.: proteklog lipnja već 
proglašena Svećenička godina te 50. obljet¬ 
nica smrti velikana hrvatske vjere, blaženo¬ 
ga kardinala Alojzija Stepinca. Autor gra¬ 
đe, koja će sadržavati oko 100 kartica, bit će 


mons. dr. Juraj Batelja, postulator za kanoni¬ 
zaciju bi. Alojzija Stepinca. 

Sva građa za osnovnu i srednju školu 
nalazit će se na web-stranici Maloga koncila, 
Nacionalnog katehetskog ureda HBK i Agencije 
za odgoj i obrazovanje. 

Program natjecanja iz vjeronauka pro¬ 
vodi se na tri razine: školskoj (29. siječnja 
2010. u 13 sati), županijskoj/međužupanij- 
skoj, nad/biskupijskoj (24. veljače 2010. u 
10 sati) i državnoj razini u kategoriji učeni¬ 
ka osnovnih i srednjih škola (19.-21. svibnja 
u Zagrebačkoj nadbiskupiji). 

Vlč. Josip Ružman polazi u pratnji vlč. Marka Cvitkusića blagoslo¬ 
viti poprsje bi. Alojzija Stepinca, u Pešćenici 13. rujna 2009. 


Poprsje bi. Stepinca u Pešćenici 


S jećajući se kanonskog pohoda bi. Alojzi¬ 
ja Stepinca župi Pešćenica i krizme godi¬ 
ne 1939., župa Uznesenja BDM u Pešćenici 
svečano je proslavila blagdan Imena Marijina 
u nedjelju 13. rujna 2009. Prije misnoga slav¬ 
lja preč. Josip Ružman, dekan Velikogoričko- 


odranskoga dekanata, blagoslovio je ispred 
župne crkve poprsje blaženoga Alojzija Ste¬ 
pinca, rad akademskog kipara Pere Jelisića. 

Liturgijsko pjevanje skladno je animira¬ 
lo KUD sv. Florijana iz Poljane Lekeničke, fi¬ 
lijale pešćeničke župe. 


Zagrebački nadbiskup i njegov kler 
u Staroj Gradiški, Jasenovcu i Petrinji 


Z agrebački nadbiskup kardinal Josip Bo- 
zanić predvodio je 24. rujna 2009., za¬ 
jedno sa zagrebačkim pomoćnim biskupi¬ 
ma, svećeničko hodočašće Zagrebačke nad¬ 
biskupije u mjesta stradanja za vrijeme Dru¬ 
goga svjetskoga rata i Domovinskoga rata, u 
Staru Gradišku, Jasenovac i Petrinju. 

Prva postaja hodočašća bila je Stara Gra¬ 
diška. Svećenici su obišli zatvorski kom¬ 
pleks i gradilište nove župne crkve koja se 
podiže u spomen na stradanje svećenika, re¬ 
dovnika i redovnica te vjernika koji su bili 
mučeni i zatočeni u kaznionici u Staroj Gra¬ 
diški. Kardinal Bozanić je u nagovoru sve¬ 
ćenicima rekao da je »dirljivo biti pred otaj¬ 
stvom svećeničke žrtve; stajati pred zbiljom 
i slikama koje su se na ovom mjestu ureziva¬ 
le u pamćenje naše subraće«. 


Predavanje pod naslovom »Živjeti evan¬ 
đelje u prilikama neprijateljstva i progon¬ 
stva«, održao je dr. Stjepan Kožul. 

Druga postaja hodočašća bio je pohod i 
molitva u župnoj crkvi i spomen-području u 
Jasenovcu. Naime, u Jasenovcu je za vrijeme 
NDH i za vrijeme komunističkog režima bilo 
mučilište brojnih katoličkih i pravoslavnih 
vjernika, osobito Hrvata nepoćudnih režimi¬ 
ma, Srba, slovenskih svećenika i Židova. 

Kardinal Bozanić je u svom govoru u 
župnoj crkvi Uznesenja BDM i sv. Nikole 
biskupa istaknuo smisao i potrebu kršćan¬ 
skog pijeteta i molitve, ali i podigao »svoj 
vapaj za istinom o žrtvama komunističko¬ 
ga režima, jer na žalost još uvijek se u nas 
taji, skriva i niječe zločin komunizma uči¬ 
njen tijekom rata, poraća i sve vrijeme njego- 

ve strahovlade«. Postavio je i pitanje: »Za¬ 
što i poslije 19 godina od demokratskih pro¬ 
mjena još nema popisa žrtava komunizma, 
ni dužnih obilježja, niti doličnih spomena? 
Tko to priječi, tko se tome suprotstavlja?« 

U nastavku svoga nagovora svećenici¬ 
ma i okupljenim vjernicima i hodočasnicima 
toga dana kardinal Bozanić je ustvrdio: 

»Ne smijemo zaboraviti dragocjeni uzor 
hrabrih svjedoka, među kojima je, nedvoj¬ 
beno najuzorniji, blaženi Alojzije Stepinac. 
Istina o njemu prešućivana je, zatim iskriv¬ 
ljivana, da bi se - prekrivena plaštem laži - 
morala i još uvijek mora probijati do pame¬ 
ti i srdaca novih naraštaja. Žrtve u jaseno- 
vačkome logoru vape za istinom, one vape 
za istinom i o našemu Blaženiku. Žrtve jase- 
novačkog logora bit će poštovane kada im 
se pristupi s poštovanjem, koje se očituje i u 
brizi za istinitim i cjelovitim popisom žrtava 
do mjere da ne budu instrument ničijih poli¬ 
tičkih zabluda i manipulacija. 

Dobro znamo koliko su bile, upravo žr¬ 
tve jasenovačkog logora, iskorištavane u 
svrhu stigmatiziranja hrvatskoga naroda 
kao genocidnoga naroda i hrvatske države 
kao nepoželjne jedinice. Znamo da su zlo¬ 
porabe išle do mjere opravdavanja mnogih 
ubijanja i zločina koji još uvijek nisu dobi¬ 
li svoje pravo ime; i to ne samo neposred¬ 
no nakon Drugoga svjetskog rata, nego i u 
sve vrijeme komunističkoga režima, kao i u 
pripremanju i provođenju agresije i nasilja u 
Hrvatskoj te Bosni i Hercegovini osamdese¬ 
tih i devedesetih godina prošloga stoljeća. 


Dobronamjernomu čovjeku ne može biti 
jednostavno ni razumjeti, a kamoli prihva¬ 
titi tumačenje da su žrtve Bleiburga i 'križ¬ 
nih putova' posljedica onoga što je ustaški 
režim počinio u Jasenovcu. Skamenjeni od 
čuđenja mogli smo slušati opravdavanja na¬ 
silnika u Domovinskome ratu (1991. -1995.) 
koji su tolike poubijali, razorili mnoge obite¬ 
lji i domove, nanijeli neizrecivu bol i protje¬ 
rali s njihovih ognjišta nevine ljude, kao da 
je to bilo preventivno djelovanje da se ne bi 
ponovila zvjerstva iz ustaškoga logora u Ja¬ 
senovcu. Još je nerazumljivije da se danas s 
političkih pozornica, bez posljedica za javno 
izgovorenu laž, propagira da je Katolička cr¬ 
kva uporište ustaštva.« 

Ovo hodočašće svećenika Zagrebačke 
nadbiskupije završilo je misom u župnoj cr¬ 
kvi sv. Lovre u Petrinji. »Na mjestu gdje sada 
stojimo, pod predivnim svodom koji nas 
podsjeća na krasotu i čistoću neba, pred pet¬ 
naestak godina stajalo je zgarište na kojemu 
oganj mržnje i zla nije bio ostavio ni kame¬ 
na na kamenu. Sto nije bilo uništeno plame¬ 
nom, razrušila je ruka razorne mržnje. No, 
to je samo najsvježija rana na tijelu ove drev¬ 
ne crkve i ovoga vjernoga petrinjskoga puka 
i cijele Banovine«, rekao je u homiliji zagre¬ 
bački nadbiskup kardinal Josip Bozanić do¬ 
davši da je sličnu sudbinu rušenja crkava i 
ostavljanja domova ovaj kraj proživljavao i 
u vrijeme Drugoga svjetskoga rata i poraća. 
Prokomentirao je pritom da zlo, koliko god 
dugo vuklo svoj trag i koliko god bilo snaž¬ 
no, nikada ne slavi konačnu pobjedu. 



Umrla s. Marija Gracija Kovačić 

N a blagdan sv. Franje Asiškoga, 4. listopada 2009. pre¬ 
minula je s. M. Gracija Kovačić. Rođena je 22. siječnja 
1948. u Šapronu u Kalniku, općina Križevci. U samostan 
je došla 14. kolovoza 1966., prve zavjete položila je 15. ko¬ 
lovoza 1968., a doživotne 15. kolovoza 1973. 

Došla je u Zagreb gdje je započela svoju redovnič¬ 
ku formaciju. Nakon polaganja prvih zavjeta jedno vri¬ 
jeme bila je u Kući matici i obavljala kućne poslove. Go¬ 
dine 1969. odlazi u Zemun i pohađa Srednju medicinsku 
školu i po završetku počinje raditi u Zemunskoj bolni¬ 
ci. Kroz devetnaest godina neumorno je služila bolesni¬ 
cima svih vjera i nacionalnosti. Za vrijeme Domovinskog 

rata godine 1992. dolazi u Zagreb i počinje 
raditi u Bolnici sestara milosrdnica u Vino¬ 
gradskoj ulici. Budući daje već poboljevala, 
godine 1995. ulazi u privremenu invalidsku 
mirovinu. Sada započinje njezin novi oblik 
služenja u Spomen-zbirci bi. Alojzija Stepin- 
ca. Kroz devet godina radosno je obavlja¬ 
la to služenje i bila tumač i vodič mnogim 
hodočasnicima. Godine 2004. imenovana je 
predstojnicom sestarske zajednice u Lužni- 
ci, a nakon toga od 2007. radila je na Kame¬ 
nitim vratima. Život naše s. M. Gracije bio 
je isprepleten patnjom i radošću, ali se hra¬ 


bro i s vjerom nosila sa svime što joj je Gos¬ 
podin slao. 

Svoj životopis s. M. Gracija završava ri¬ 
ječima: »Hvala Ti, Gospodine, što si me po¬ 
zvao; a sada kada polazim u taj život (misli 
redovnički), molim Te: Daj snage da ustra- 
jem i izvršim zadaću što si mi je namijenio!« 

Zahvaljujem s. M. Graciji u ime svih što¬ 
vatelja bi. Stepinca, posjetitelja njegove Spo- 
men-zbirke u Zagrebu i u svoje osobno ime 
za predani rad uložen za proslavu bi. Stepin¬ 
ca i svjedočanstvo predanog života za Božju 
čast i slavu i preporučam je svima u molitve. 


Nova kapelica bi. Alojzija Stepinca u Vinici 



N a području župe Vinica, na tzv. Abra- 
hamovu križanju između Pešćenice Vi- 
ničke i Vinica Brega, u ponedjeljak 5. listo¬ 
pada 2009. varaždinski je biskup Josip Mrz- 
ljak blagoslovio novoizgrađenu kapelicu 
posvećenu blaženom Alojziju Stepincu. Ka¬ 
pelica je zavjetni dar obitelji Alojza i Božene 
Krobot iz Varaždina. Na misi je sudjelovalo 
desetak svećenika iz okolnih župa. Biskupa 
je na početku euharistije pozdravio doma¬ 
ći župnik i dekan Gornjovaraždinskog de¬ 
kanata preč. Valent Posavec. 


Biskup je pozvao župnika i sve okuplje¬ 
ne vjernike da se svake godine upravo po¬ 
četkom listopada u toj kapelici proslavi nje¬ 
zin zaštitnik jer je početkom listopada 1946. 
(točnije 11. listopada) zaključen sramotni 
proces kojim je Alojzije Stepinac osuđen na 
16 godina zatvora i 5 godina gubitka poli¬ 
tičkih i pojedinih građanskih prava, čime je 
počelo njegovo mučeništvo koje je proveo u 
sužanjstvu u lepoglavskom zatvoru i kuć¬ 
nom pritvoru u Krašiću do smrti 10. velja¬ 
če 1960. godine. 

Uspostavljena nova župa bi. Alojzija Stepinca 


U naselju Andrije Hebranga u Slavonskom 
Brodu u nedjelju 11. listopada 2009. sve¬ 
čano je uveden u službu vlč. Tomislav Cu- 
rić, prvi župnik nedavno osnovane župe po¬ 
svećene bi. Alojziju Stepincu. 

Svečanost uvođenja novog župni¬ 
ka i proglašenje uspostave župne zajedni¬ 
ce predvodio je pomoćni đakovačko-osječ- 
ki biskup Đuro Hranić, a uz župnika Curi- 
ća koncelebrirali su nadbiskupov tajnik Ro- 
bet Jugović i Ivan Lenić, župnik župe Gospe 
Brze Pomoći, iz čije je župe i osnovana spo¬ 
menuta župa, a koji je poduzeo brojne kora¬ 
ke do njenog osnivanja. Uz brojne domaće 
vjernike okupili su se i vjernici župe Gospe 
Brze Pomoći, a potporu novoj župi svojom 
su nazočnošću iskazali i predstavnici grad¬ 
skih vlasti na čelu s gradonačelnikom Mir¬ 
kom Dusparom i županom Danijelom Ma- 
rušićem. Dekret o uspostavi župe pročitao 


je župnik Lenić, a o imenovanju novoga žu¬ 
pnika tajnik Jugović. 

U Beogradu predstavljena 
knjiga o bi. Alojziju 
Stepincu 

N a 54. Međunarodnom beogradskom saj¬ 
mu knjiga 26.10.2009. na štandu hrvat¬ 
skog izdavača HARAHVATI d.o. o. iz Du¬ 
gog Sela, a u okviru paviljona nakladnika 
HGK, predstavljena je knjiga (dramski pri¬ 
kaz) Tomislava Grge Antičića Kardinal fron- 
tova Alojzije Stepinac. Isto djelo predstavlje¬ 
no je i na književnoj večeri u isusovačkoj 
župi sv. Petra u Beogradu gdje su beograd¬ 
ski Hrvati pažljivo slušali i s oduševljenjem 
pozdravili predstavljače iz Zagreba Antu 
Matića i Tomislava Grgu Antičića. 


Blagoslov kipa bi. Alojzija Stepinca u Speyeru 


Z auzetošću voditelja Hrvatske katoličke 
zajednice u Speyeru vlč. Milivoja Galića, 
u subotu 17. listopada 2009., u crkvi sv. Jo¬ 
sipa u Speyeru, varaždinski je biskup mons. 
Josip Mrzljak tijekom euharistijskog slavlja 

Molitva hrvatskih bisku¬ 
pa na stratištu »Daksa« 

H rvatski nadbiskupi i biskupi, okuplje¬ 
ni na 39. plenarnom zasjedanju HBK u 
Dubrovniku od 20. do 22. listopada 2009., 
pohodili su u srijedu 21. listopada otok Dak- 
su pokraj Dubrovnika i pomolili se za sve 
žrtve koje su jugokomunističke vlasti pogu¬ 
bile na tom otoku u listopadu 1944. godine. 
Na tom je mjestu komunistička strahovlada 
otvorila prvo masovno stratište, koje je bilo 
preteča Bleiburga i Križnoga puta. Nažalost, 
zločinci su do danas ostali nekažnjeni i ne- 
procesuiram. 

Prigodnu molitvu predvodio je đako- 
vačko-osječki nadbiskup i metropolit Marin 
Srakić, predsjednik HBK. 


blagoslovio kip bi. Alojzija Stepinca. Kano¬ 
nik speyerski mons. Bender tom je prigo¬ 
dom istaknuo kako će kip bi. Alojzija Ste¬ 
pinca, koji će trajno ostati u crkvi sv. Jo¬ 
sipa u Speyeru, biti znak povezanosti te 
njemačke zajednice s Hrvatima katolici¬ 
ma kako u tom gradu, tako i općenito. 

Delegat za hrvatsku pastvu u Njemač¬ 
koj fra Josip Bebić napomenuo je kako se 
velik broj Hrvata u Njemačkoj utječe za¬ 
govoru bi. Alojzija Stepinca. Stoga je sa¬ 
svim prirodno da su ga mnoge hrvatske 
katoličke zajednice i misije u Njemačkoj 
uzele za svoga zaštitnika. Potom je kazao 
kako ta župna crkva nije jedina u kojoj je 
Blaženikov kip. On se nalazi i u Freiburg- 
Stiihlingeru u crkvi Srca Isusova, u Kolnu 
u Minoriten Kirche, kao i u misijskim cen¬ 
trima u Kolnu i Essenu te u dvorištu mi- 
sijskog centra ispred kapele u Munchenu i 
si. »Veseli me da se glas o njegovoj sveto¬ 
sti širi i izvan domovinskih granica.« 

Autori kipa su Marija i Branko Rizlić iz 
Orubice kod Slavonskog Broda. 


m 


Kronika 


Izjava Komisije »Iustitia et pax« HBK 
o 20. obljetnici pada Berlinskog zida 


I z opširnog priopćenja Komisije »Iustitia et 
pax« HBK o 20. obljetnici pada Berlinskog 
zida, objavljenog 9. studenoga 2009., dono¬ 
simo sljedeće misli: 

1. Mi držimo da je dobro i pravo je da se 
kod nas još uvijek istražuje, sjeća i s dužnim 
poštivanjem obilježava mjesta i događaje 
vezane za zločine iz Drugoga svjetskog rata, 
a koje su počinili strani agresori, promicate- 


čitoga intenziteta, tijekom 45 godina njego¬ 
ve strahovlade. Još je manje dobro i praved¬ 
no da se o 20. obljetnici pada Zida pokušava 
braniti i rehabilitirati komunizam. 

3. Podsjećamo da je ove godine Europ¬ 
ski parlament proglasio 23. kolovoza Europ¬ 
skim danom spomena na žrtve svih totali¬ 
tarnih i autoritarnih režima (...). Europski 
dan spomena kod nas je potpuno prešućen 



Kardinal Josip Boza- 
nić je u nedjelju 20. 
rujna 2009. blagoslo¬ 
vio kip bi. Alojzija Ste- 
pinca i križ u spomen 
hrvatskim mučenici¬ 
ma i svim žrtvama hr¬ 
vatskog naroda, koji 
su dali podići župlja- 
ni župe Hrnetić pred¬ 
vođeni župnikom Mar¬ 
kom Dujmom. 


lji totalitarnih ideologija fašizma i nacizma, 
kao i njihovi suradnici unutar pojedinih ze¬ 
malja bivše Jugoslavije. Pravedno je i da se 
strašni zločini, koje je međunarodna zajed¬ 
nica proglasila nezastarivima, a to su: geno¬ 
cid, ratni zločini i zločini protiv čovječnosti, 
uvijek kažnjavaju. 

2. Nije, međutim, ni dobro ni pravedno 
da se, 64 godine nakon toga rata i nasilne us¬ 
postave komunizma, još uvijek taji, skriva i 
niječe ratne i poratne zločine komunističkog 
totalitarizma, kao i teror toga režima, razli- 

Oltar s moćima bi. Alojzija 

Z agrebački nadbiskup kardinal Josip Bo- 
zanić je na svetkovinu Krista Kralja, u 
nedjelju 22. studenoga 2009., predvodio mi¬ 
sno slavlje i posvetio novoizgrađenu župnu 
crkvu sv. Petra i Pavla u Gvozdu te blago¬ 
slovio župnu kuću. 

Prije posvete oltara u nj su ugrađene moći 
kardinala bi. Alojzija Stepinca. Taj čin je kar- 


- premda je i Hrvatski sabor dobio taj tekst 
i poziv na obilježavanje od Europskog par¬ 
lamenta - što nije dobro za zemlju koju se ta 
problematika snažno i bolno tiče. 

4. Nijekanje i nekažnjavanje zločina ko¬ 
munizma stječe tako s vremenom »pravo 
građanstva«, na što upozorava srpanjska 
izjava 56 članica Organizacije za sigurnost 
i suradnju u Europi, koja stavlja znak jed¬ 
nakosti između nacističkih i komunističkih 
zločina. 

Stepinca u Gvozdu 

dinal Bozanić popratio riječima: »Ove moći 
u ovoj vašoj crkvi predstavljanju stalnu na¬ 
zočnost našega bi. Alojzija Stepinca. Sjetite se 
toga i upravljajte molitve našem blaženiku. 
On je blizu Boga, ali je bliz i vama. 

On vas čuje, on će vas uslišati. Zato rado 
ovdje dolazite moleći zagovor bi. Alojzija Ste¬ 
pinca.« 

Utemeljene Sisačka 
i Bjelovarsko-križevačka biskupija 


P apa Benedikt XVI. utemeljio je 5. prosin¬ 
ca 2009. Sisačku i Bjelovarsko-križevač- 
ku biskupiju. Sisačkim biskupom imenovao 
je mons. Vladu Košića, dosadašnjega zagre¬ 
bačkog pomoćnog biskupa, biskupom bjelo- 
varsko-križevačkim imenovao je mons. Vje- 
koslava Huzjaka, dosadašnjeg generalnog 
tajnika HBK. 

Utemeljenjem dviju novih biskupija Za¬ 
grebačku crkvenu pokrajinu sada čine: Za¬ 
grebačka nadbiskupija kao sjedište metro- 
polije te sufraganske biskupije; Križevačka 
eparhija za vjernike bizantskog obreda te bi¬ 


skupije Varaždinska, Sisačka i Bjelovarsko- 
križevačka. 

Katedrala Sisačke biskupije bit će sadaš¬ 
nja župna crkva Uzvišenja sv. Križa u Sisku, 
a sveti Kvirin, biskup i mučenik iz Siska, bit 
će zaštitnik biskupije. 

Katedrala Bjelovarsko-križevačke bisku¬ 
pije bit će sadašnja župna crkva svete Tere- 
zije Avilske u Bjelovaru, a sadašnja crkva 
svetog Križa u Križevcima bit će konkate- 
drala. Zaštitnik Bjelovarsko-križevačke bi¬ 
skupije bit će sveti Marko Križevčanin, mu¬ 
čenik iz Križevaca. 


IZDANJA POSTULATURE 

Donosimo popis knjiga koje je o blaženom Alojziju Stepincu objavila Postulatura za njegovo proglašenje 
blaženim i svetim, a svaki ih čitatelj Glasnika može naručiti na adresi Postulature; Kaptol 18, pp 949, 
10001 Zagreb: 

■ BARBOUR, H. Ch. i BATELJA, J., Svjetlo na putu života, popravljeno i prošireno izda¬ 
nje (2007.) službenoga duhovnog životopisa kardinala Alojzija Stepinca, nadbiskupa 
zagrebačkoga, mučenika, uz njegovo proglašenje blaženim (1998.) (50 kn + poštarina) 

■ BATELJA, J., Najljepše Mariji. Misli blagopokojnog kardinala-nadbiskupa Alojzija 
Stepinca o štovanju Majke Božje, Zagreb, 1990. (30 kn + poštarina) 

■ Sluga Božji Alojzije Stepinac (kratki ilustrirani životopis), Zagreb, 1995. (30 kn + po¬ 
štarina) 

■ Alojzije STEPINAC, nadbiskup zagrebački, Propovijedi, govori, poruke (1934.-1940.) 
Priredio i predgovor napisao: dr. Juraj BATELJA; proslov: dr. Ante MATELJAN, Za¬ 
greb, 2000. (100 kn + poštarina) 

■ BATELJA, J., Euharistijska evangelizacija nadbiskupa Alojzija Stepinca, izd. Postu¬ 
latura za proglašenje svetim blaženoga Alojzija Stepinca i Glas Koncila, Zagreb, 2006. 
(180 kn + poštarina) 

■ VRANEKOVIĆ, Josip, Dnevnik (1. dio). Bilješke o životu i djelovanju u Krašiću za¬ 
točenog nadbiskupa zagrebačkoga i kardinala Alojzija Stepinca. Pozdravno slovo 
za knjigu napisao je zagrebački nadbiskup i kardinal Josip Bozanić, a uvodne misli i 
bilješke dr. Juraj Batelja. Pogovor je sastavio fra Bonaventura Duda, a ilustracije su iz 
arhiva Postulature (100 kn + poštarina) 

■ BATELJA, J., Blaženi Alojzije Stepinac i grad Jastrebarsko. Euharistijski kongres 
1939 . i pohod ratnoj siročadi 1943 ., Zagreb, 2008. (30 kn + poštarina) 

■ BATELJA, ]., Blaženi Alojzije Stepinac i grad Varaždin, Zagreb, 2008., (50 kn + po¬ 
štarina) 

■ Litanije u čast bi. Alojzija Stepinca možete naručiti na adresi Postulature. 


Molitvena zaiednicč 


Molitvena zajednica 
blaženoga Alojzija 
Stepinca 

Već sedmu godinu u Zagrebu djeluje Moli¬ 
tvena zajednica blaženoga Alojzija Stepin¬ 
ca. To je skupina katoličkih vjernika koja 
nastoji živjeti evanđelje, nadahnuta pri¬ 
mjerom bi. Alojzija Stepinca. Do sada se 
u zajednicu uključilo oko 5000 molitelja. 

Ta naša braća i sestre nastoje molitvom, 
praćenom savjesnim kršćanskim životom, 
pridonijeti vlastitoj osobnoj duhovnoj for¬ 
maciji, a time i duhovnoj i moralnoj ob¬ 
novi Crkve u Hrvata i samoga hrvatskog 
naroda, na temeljima četrnaestostoljetne 
katoličke baštine. 

Tko može postati članom i što 
čini član Molitvene zajednice 
bi. Alojzija Stepinca? 

Svaki se kršćanin može uključiti u 
Molitvenu zajednicu blaženoga Aloj¬ 
zija Stepinca, koja promiče molitveni 
život, duhovne vrijednosti i širi Kri¬ 
stovu ljubav u sva područja javnoga 
života, kako je to činio i bi. Alojzije. 

Prijavnica se može naručiti na 
sljedećoj adresi: 

Zajednica štovatelja 
BLAŽENOGA ALOJZIJA 
STEPINCA 

10000 Zagreb, Kaptol 18 
tel. (01) 4814 920 

Svaki štovatelj blaženoga Alojzija 
Stepinca uključen u ovu molitvenu 
zajednicu moli: 

■ za čast i proslavu Isusa Krista i Ka¬ 
toličke crkve 

■ za čvrstoću osobne vjere i vjernosti 
Isusu Kristu i Crkvi 

■ za svoje osobne nakane i potrebe 

■ za domovinu Hrvatsku i svakoga 
čovjeka 

■ za očitovanje i potvrdu svetosti bi. 
Alojzija Stepinca u postupku njego¬ 
ve kauze za proglašenje svetim. 



Članovi Molitvene zajednice iz župe sv. Luke u Travnom na 
hodočašću u Krašić 25. lipnja 2009. Osim župne crkve i žu¬ 
pnoga dvora, u kojima je izdržavao kaznu bi. Alojzije Ste- 
pinac, pohodili su na mjesnom groblju grob župnika Josipa 
Vranekovića i grob Barbare i Josipa Stepinac, Blaženikovih 
roditelja, te spomen-područje Jazovka gdje su stradale brojne 
žrtve komunističkoga progona. 


Uz molitvu svaki štovatelj bi. Alojzija Stepinca 
uključen u ovu molitvenu zajednicu svojim radom 
nastoji: 

■ savjesno obavljati svoje svakodnevne obveze 

■ svjedočiti kršćanske istine u privatnom i javnom 
životu 

■ surađivati s Postulaturom u promicanju Blaženi- 
kova glasa svetosti 

■ sudjelovati svakoga 10. dana u mjesecu u slavlju 
sv. mise ili na molitvenom sastanku 

■ darom i žrtvom pridonositi uspješnom dovršetku 
postupka za proglašenje svetim bi. Alojzija Ste¬ 
pinca. 

S vjerom u Općinstvo svetih, za svoje potrebe 
i potrebe braće ljudi, osobito za ozdravljenje bole¬ 
snih i obraćenje nevjernika, moli zagovor bi. Alojzi¬ 
ja Stepinca, biskupa i mučenika s nakanom što sko- 
rijega njegova proglašenja svetim. 

Stepinac 


Molitvena zajednica bi. Alojzija Stepinca 
u župi sv. Luke ev. Travno (Zagreb) 



M olitvena zajednica bi. Alojzija Stepin¬ 
ca u župi sv. Luke evanđelista u Trav- 
nom u Zagrebu djeluje od proljeća 2002. Kad 
su u Glasniku »BLAŽENI ALOJZIJE STEPI¬ 
NAC« (br. 1-2 godine 2002.) objavljena pra¬ 
vila i ustroj Molitvene zajednice »Blaženi 
Alojzije Stepinac«, u župi je počelo pojedi¬ 
načno upisivanje u Zajednicu, a uspostavlje¬ 
na je i suradnja s č. s. milosrdnicom Graci¬ 
jom Kovačić, koja je tada radila u Zbirci iz 
ostavštine bi. A. Stepinca na Kaptolu. 

Naši članovi bili su na susretu upri¬ 
ličenom u čast Blaženika na blagdan sv. 
Alojzija 21. lipnja 2002. u Sjemeništu na 
Salati, te molili na sv. misi u Katedrali, 
čime je obilježen »Dan molitvenih zajednica 
štovatelja bi. Alojzija Stepinca«, a to je bio i 
početak njezina djelovanja u Župi sv. Luke. 


Način djelovanja 

Prvu svetu misu u našoj župi u čast bi. 
Alojzija Stepinca slavili smo 10. rujna 2002., 
a predvodio ju je tadašnji župnik Dragutin 
Papić, moleći zagovor našeg Blaženika za 
Crkvu i njezine pastire, našu župnu zajedni¬ 
cu, posebno za svećenička i duhovna zvanja 
te osobne potrebe. Od tada neprekidno sva¬ 
kog 10. u mjesecu slavimo sv. misu u čast 
našeg Mučenika. Osobita nakana naših sa¬ 
stajanja i molitava jest i njegovo proglašenje 
svetim. U utorak 10. studenoga 2009. slavili 
smo 87. svetu misu u čast Blaženika. 

Svakog četvrtka prije sv. mise moli¬ 
mo molitve Gospine krunice i naizmje¬ 
nično litanije u čast Majke Božje, bi. Aloj¬ 
zija Stepinca ili Isusa Velikoga svećeni¬ 
ka. Naša je nakana da molitvom Trojedi- 
nom Bogu, po zagovoru Majke Božje, Kra¬ 
ljice Apostola, zatim sv. Luke, bi. Alojzi¬ 
ja Stepinca i svih hrvatskih svetaca i blaže¬ 
nika preporučamo Crkvu i njezine pastire, 
duhovna zvanja, bogoslove, sjemeništarce, 
našu župu i svoje osobne potrebe. 

U listopadu 2004. počeli smo u surad¬ 
nji s Nadbiskupskim bogoslovnim sjemeni¬ 
štem poimenično moliti za bogoslove. Za¬ 
dnji četvrtak u mjesecu nakon sv. mise svaki 
član Zajednice uzima listić s imenom bogo¬ 
slova za kojega moli sljedeći mjesec. Poslije 
sv. mise slijedi molitveni susret tijekom koje¬ 
ga molimo Večernju iz Božanskog časoslova 
te upoznajemo život i djelovanje našeg Bla¬ 
ženika. U pojedinim liturgijskim vremenima 
obavljamo i druge molitve i pobožnosti. 

Za blagdan bi. Alojzija Stepinca, 10. 
veljače, imamo klanjanje pred Presvetim 
Otajstvom, molimo uru preminuća, a orga¬ 
niziramo i tematske izložbe o Blaženiku: 

■ godine 2003. pod nazivom: STEPINAC 
MU JE IME; 

■ godine 2004. pod nazivom: ŽIVOT I DJE¬ 
LO BL. ALOJZIJA STEPINCA; 

■ godine: 2009.: PISANA DJELA O BL. 
ALOJZIJU STEPINCU. 

Molitvena zajednica 


Na svetkovinu Bezgrješnog Zače¬ 
ća BDM 8. prosinca 2007. pohodili su našu 
župu i našu Molitvenu zajednicu bogo¬ 
slovi našega Bogoslovnog sjemeništa sa 
svojim rektorom mons. Mijom Gorskim, 
duhovnikom vlč. Milanom Pušecom, 
vicerektorima vlč. Karlom Šimekom, vlč. 
Anđelkom Košćakom i vlč. Damirom 
Ocvirkom. Misno slavlje predvodio je po¬ 
moćni biskup mons. Valentin Pozaić, koji je 
za vrijeme slavlja podijelio službe lektora je¬ 
danaestorici bogoslova i devetorici bogoslo¬ 
va službu akolita. 

Hodočašća 

Molitvena zajednica bi. Alojzija Stepinca 
pohodila je Muzej bi. Alojzija Stepinca i nje¬ 
gov grob u katedrali. 

Zajednica je više puta hodočastila u Kra- 
šić i na Jazovku: 

1. Dana 18. lipnja 2005. hodočašće Zajed¬ 
nice predvodio je vlč. Nedeljko Pišković; 


Molitva vjernika 


2. dana 10. lipnja 2006. s posebnom zahva¬ 
lom za početak izgradnje naše župne crkve; 

3. dana 9. lipnja 2007., uz zahvalu za do¬ 
vršetak izgradnje župne crkve molili smo i za 
što skorije njezino posvećenje, za duhovna i 
svećenička zvanja, posebno za bogoslove; 

4. dana 21. lipnja 2008. u zahvalu za izmo- 
ljeni dom molitve (župnu crkvu) i druge da¬ 
rovane milosti, a nisu zaboravljeni bogoslovi, 
svećenici i nova svećenička i duhovna zvanja; 

5. dana 25. lipnja 2009. središnja misap*- 
hodočašća bila je zahvala za primljene 

sti i osobne potrebe, osobito zahvala 
tom Trojstvu za proglašenje Svećgg 
dine, koju smo započeli moleći 
grobu roditelja bi. Alojzija Stepl^dS 
smo nastojali zahvaliti svim rođiteljigj 
su darovali svoje sinove za pastire 
Božje, zazivajući blagoslov za mlađoi 
ke i bogoslove. Molili smo i za Domovinu’te 
za osobne potrebe. 

m Ana Pest 

u Svećeničkoj godini 


Molitvena zajednica bi. Alojzija Stepin¬ 
ca u župi sv. Luke evanđelista u Travnom u 
Zagrebu bila je na hodočašću u Krašiću 25. 
lipnja 2009. Tijekom euharistijskoga slav¬ 
lja izmolila je molitvu vjernika na nakane 
svećeničke godine popraćenu pjevanim za¬ 
zivima: Usliši, usliši, usliši. Bože, prošnje 
naše! Tekst te molitve vjernika donosimo na 
korist drugim molitvenim zajednicama: 

1. Svemogući Bože, naš je blaženi Aloj- 
zije na ovom svetom mjestu mučenički ži¬ 
vio, sinovski odan Katoličkoj crkvi i Kri¬ 
stu; daj i nama Duha vjerničke poslušnosti, 
da predvođeni našim duhovnim pastirima 
na čelu sa Svetim Ocem Benediktom i nad¬ 
biskupom Josipom u ovoj Svećeničkoj go¬ 
dini slijedimo put kojim nas vode izgradnji 
Kraljevstva Božjeg, molimo te. Usliši, usliši, 
usliši, Bože, prošnje naše! 

2. Dobrostivi Bože, snagom Svetoga 
Duha rasplamsaj u srcima mladomisnika 
žar pastirske ljubavi, utisni u njihove živo¬ 
te snagu apostolskog poslanja i propovije¬ 
danja nauka Isusa Krista i njegovu ljubav 


prema svakom čovjeku. Blagoslmi obitelji 
iz kojih dolaze i župe kamo će biti poslani, 
molimo te... 

3. Brižni Oče, po zagovoru Kralji¬ 
ce Neba, molimo za osobne potrebe naših 
župljana. Svima bolesnima podari jakost 
nade i utjehe. Udijeli nam iiillnft ponizno¬ 
sti, poslušnosti i sebedarja, a našem veleča¬ 
snom župniku Josipu blagoslovi put kojim 
nas vodi i da mu Svećenička godina bude 
sretna, sveta i radosna, molimo te... 

4. Dobri Bože, blagoslovi mukotrpni rad 
zemljoradnika, čuvajući njihov trud od vre¬ 
menskih nepogoda, kako bi težačka muka 
oplodila zemlju i donijela blagoslovljeni 
urod. Bože, čuvaj Hrvatsku i njezin bogo- 
ljubni narod, molimo te... 

5. Milosrdni Bože, blaženi Alojzi- 
je dovršio je svoju žrtvu vjernosti Kristu 
blagoslivljajući Tvoje ime i predajući se 
Tvojoj volji. Njega proslavi svetošću, a 
sve pokojne, osobito one koji su trpje¬ 
li za istinu, udijeli vječnu utjehu u radosti 
neba, molimo te... 

BLAŽENI ALOJZIJE STEPINAC 
- svjedok Evanđelja ljubavi 



U izdanju Postulature bi. Alojzija Stepinca je upravo ovih 
dana objavljena knjiga: BLAŽENI ALOJZIJE STEPINAC — 
svjedok Evanđelja ljubavi. Životopis, dokumenti i svjedo¬ 
čanstva - prije, za vrijeme i nakon Drugoga svjetskoga 
rata (Juraj BATEUA); riječ je o trilogiji: Knjiga 1, Životo¬ 
pis; Knjiga 2, Dokumenti I, br. 1. - 399. (1933. - 1943.) 
i Knjiga 3, Dokumenti II, br. 400. - 691. (1944.- 1998.). 
Cijena 500 kn + poštarina 


Knjiga se može nabaviti na adresi Postulature 
i u Muzeju bi. Alojzija Stepinca u Zagrebu, Kaptol 31 

O va zbirka predočuje javnosti 691 do¬ 
kument nadbiskupa Stepinca iz raz¬ 
doblja od 1933. do 1998. godine i svje¬ 
dočanstva o njegovu spašavanju ugroženih 
ljudi, koji su bili žrtve represivnih režima, 
žrtve gladi i vremenskih nepogoda, stradal¬ 
nici i žrtve rata. Među njima je velik broj Hr¬ 
vata, Poljaka, Roma, Slovenaca, Srba, Zido¬ 
va, ustaša, komunista (»crvenih»), muslima¬ 
na, pravoslavnih i drugih. 

Donosimo recenzije ovih knjiga 
prof. dr. sc. don Josipa ČORICA 
i dr. sc. Dr. Josipa JURČEVIĆA 

Ne znam je li pisac knjiga o blaženom 
Alojziju Stepincu - svjedoku Evanđelja lju¬ 
bavi bio svjestan s čime će se suočiti slijedeći 
logiku znanstvenog rada u kojemu je mno¬ 
go toga nepredvidivo. Tko je mogao pomi¬ 
sliti da će pročešljati 135 javnih i privatnih, 
crkvenih te svjetovnih arhiva susrevši se sa 
691 dokumentom, koje je ili sastavio osob¬ 
no ili se na njega neizostavno odnose, zagre¬ 
bački nadbiskup i kardinal blaženi Alojzije 
Viktor Stepinac. Sve to izlazi u jačem svjetlu 
kada znamo da je pisac prikupio i konzulti¬ 


rao obimnu građu od preko 45.000 listova 
raznih dokumenata. 

S tom građom autor se suvereno šeće jer 
je njome ovladao na najbolji mogući način. 
On barata odgovarajućom dokumentacijom 
tako da piše poput vještog filmskog ne samo 
snimatelja nego i odgovornog režisera. Sto¬ 
ga se tekstovi bilo kojeg razdoblja života bla- 
ženika Alojzija Viktora Stepinca čitaju i pri¬ 
hvaćaju kao nešto konaturalno svakom čo¬ 
vjeku dobre volje. Mnogi će, na žalost, mo¬ 
rati mijenjati mentalni sklop dok budu čita¬ 
li sve tri knjige, koje čine nedjeljivu cjelinu. 
Zadojeni naime više nego polustoljetnom 
komunističkom bespogovornom propagan¬ 
dom, kada se o pokojnom kardinalu nije 
mogla čuti niti jedna pozitivna riječ, a zatvo¬ 
ri se punili ako bi se netko usudio protuslo¬ 
viti partijskoj, boljševičkoj propagandi, nji¬ 
ma je Stepinac osoba ekstremno naklonjena 
nacionalnoj, socijalnoj, vjerskoj pripadnosti 
isključivo svoga hrvatskog naroda. Među¬ 
tim činjenice, kao tvrdoglava bića, pokazu¬ 
ju da je među tolikim spašenima njegovim 
zauzimanjem, bilo i Srba, i Židova i Roma, 
i Slovenaca, kao i Hrvata suradnika partiza¬ 
na i komunista, građana muslimanske vje- 

roispovijesti, i ne samo njih. Svojim odluč¬ 
nim stavom pokazao je da kada netko po¬ 
štuje osnovna prava Crkve i čovjeka, ne boji 
se isprsiti za prava i Crkve i čovjeka. Spre¬ 
man je za svoje uvjerenje i život dati. 

Stepinac se ne zadovoljava lijepim riječi¬ 
ma, a bio je vješt umjetnik riječi. Njegove se 
riječi utjelovljuju. Zato se nije čuditi što mu 
je Karitas krvotok vjerskog svjedočenja, bit¬ 
na zadaća Crkve. Od djetinjstva Nadbiskup 
pokazuje sklonost prema najpotrebnijima. 
Ta se sklonost ižarava i kroz godine mlade¬ 
načkog sazrijevanja, pa tako i kod služenja 
vojnog roka. Ta ljubav 
prema bratu u potrebi 
niče iz dara vjere. Ona 
ga goni da nikada ne 
zaboravi kako je mje¬ 
ra ljubavi prema Bogu 
njeno opipljivo ostva¬ 
renje u ljubavi pre¬ 
ma čovjeku, posebno 
onom najzapuštenijem. Godine 1931. osni¬ 
va Karitas Zagrebačke nadbiskupije upozo¬ 
ravajući kako je svaka župa pozvana i duž¬ 
na osnovati Karitas. 

Na srcu mu je ležala i skrb za svećenič¬ 
ka zvanja i briga za kler, bez kojega ne bi mo¬ 
gao osnovati nova župna središta. U njima će 
se moći najodgovornije 
voditi briga za bolesne, 
kao i za nezbrinutu dje¬ 
cu. Da bi društvo na¬ 
predovalo, potrebno je 
obnoviti obitelji. Kako 
se ne bi u tom polju sva- 
štarilo. Nadbiskup tra¬ 
ži da obitelj treba osvi¬ 
jetliti i s religioznog 
kao i moralnog stajali¬ 
šta, ali i s pravnog, eko¬ 
nomskog, povijesnog, 
pedagoškog, higijen¬ 
skog i socijalnog, kako 
bi se ona najbolje opre¬ 
mila izvesti ono što od 
nje traži Stvoritelj. 

Najburnije i najo¬ 
pasnije razdoblje nje¬ 
gova života jest 2. svjet¬ 
ski rat. I tada su mu Ka¬ 


ritas, kler i obitelj ostali prioriteti. Diže smjelo 
svoj glas bilo protiv komunizma bilo protiv 
nacizma i fašizma. Otvoreno pomaže svim 
progonjenima pred naletom rasne ideologije, 
u prvom redu Zidovima i Srbima. Dao je uto¬ 
čište svim izgnanim slovenskim svećenicima 
od strane Gestapoa. I ne samo njima. Poseb¬ 
ne je upute dao u svezi s prijelazom iz pra¬ 
voslavlja u Katoličku crkvu kako bi olakšao 
nezavidni položaj pravoslavaca (str. 249. pri 
dnu). Nemoguće je izbrojiti sve njegove in- 
tervente u prilog pojedinaca različite vjere i 
nacije. Zbog toga je morao trpjeti i ocrnjiva¬ 
nja iz određenih kato¬ 
ličkih vjerničkih redo¬ 
va. No s druge stra¬ 
ne nije se čuditi što su 
se na montiranom ko¬ 
munističkom procesu 
1946. javili mnogi hra¬ 
bri ljudi spremni svje¬ 
dočiti u prilog Nadbi¬ 
skupu, ali su bili odbijeni i na najbestijalniji 
način ponižavani. Mihael Montiljo, predsjed¬ 
nik Hrvatsko-izraelskog društva, govoreći o 
pomoći koju je nadbiskup Stepinac dijelio Ži¬ 
dovima, izjavio je: »Stepinac je najsvetija lič¬ 
nost u Katoličkoj crkvi u Hrvata. On je rea¬ 
girao kako može samo najpošteniji čovjek... 



Mladi hodočasnici iz župe Piombino Dese pjesmom su ispunili župnu crkve 
Presvetog Trojstva u Krašiću liodočasteći 2. lipnja 2009. 

Posebne mu zasluge pripadaju zbog spaša¬ 
vanja 55 starih Židova.. .spasio ih od sigurne 
smrti.. .Optužbe protiv Stepinca su besmisle¬ 
ni produkt velikosrpske propagande.« 

Kad nisu komunističke vlasti uspjele fi¬ 
zički likvidirati pravednika među narodima, 
iako su to pokušavali, na montiranom proce¬ 
su izveli su farsu i 11.10.1946. pala je osuda 
na 16 godina zatvora i 5 godina gubitka gra¬ 
đanskih sloboda. Njegovo svjedočenje, kao i 
svjedočenje njemu sličnih u obrani ideala kr¬ 
šćanske vjere polog su vjere njegova hrvat- 

Svojim odlučnim stavom kardinal Stepinac je poka¬ 
zao da, kada netko poštuje osnovna prava Crkve i 
čovjeka, ne boji se isprsiti za prava i Crkve i čovjeka. 
Spreman je za svoje uvjerenje i život dati. 

skog naroda. Da knjiga ne bi ostala samo na 
policama biblioteka, za svaku je pohvalu što 
su donesene izvorne fotografije, bilo osoba, 
bilo dokumenata koji se spominju u knjizi. 

Dok je prva knjiga »Blaženi Alojzije Stepi¬ 
nac - svjedok Evanđelja ljubavi« na neki na¬ 
čin njegov životopis, 2. knjiga donosi doku¬ 
mente od br. 1 do br. 399, od 1933.g. do 1943., 
a 3. knjiga objavljuje dokumente od 1944. do 
1998. Rijetko se susrećemo s tako objavlje¬ 
nim knjigama gdje dokumenti, objavljeni in¬ 


tegralno, svi na jednom mjestu, daju poseb¬ 
nu draž sadržaju knjige i omogućuju svakom 
ljubitelju dobro obrađenog, s ljubavlju, znan¬ 
stvenog materijala, sresti se na jednom mje¬ 
stu i prvi put s nekim od tih, kroz neko vrije¬ 
me, tajnom dobro čuvanih dokumenata. 

Neka mi bude dopušteno iznijeti više 
puta usmeno iznesenu svoju bol. Kada je 
autor branio doktorsku tezu o bi. Alojziju 
Stepincu u Vječnom Gradu 24. svibnja 1984., 
naručio me je kao snimatelja te jedinstvene 
svečanosti, što sam s oduševljenjem prihva¬ 
tio i »snimio« 180 fotografija. Da bi sve bilo 
na visini odnio sam fotoaparat prije sveča¬ 
nosti na čišćenje i popravak. Zbog propusta 
majstora, koji je zaboravio upozoriti na je¬ 
dan osigurač koji je trebalo pomaknuti pri¬ 
je snimanja, nijedna fotografija nije uspjela. 
Kako bi bilo divno i iz tog razdoblja imati 
svjedočanstvo, jer na toj obrani je bilo mnoš¬ 
tvo nazočnih, rijetko mnoštvo viđeno na 
obrani jedne doktorske teze na Gregoriani, 
pogotovo onih kojima je lik i djelo A. Ste¬ 
pinca duboko u srcu. Ovim zbijenim prika¬ 
zom malo okajavam svoj nepopravljivi pro¬ 
pust od prije četvrt stoljeća. 

Split , 23.12.2009. 

Prof. dr. se. don Josip Corić , 
Narodni trg 7, Split 





Župljani župe 
Uznesenja Bla¬ 
žene Djevice 
Marije u Pešće- 
nici sudjeluju u 
otkrivanju reljefa 
bi. Alojzija Ste¬ 
pinca u Pešće- 
nici, 13. rujna 
2009. 

Recenzija dr. sc. Josipa Jurčevića 

Knjiga Jurja Batelje BLAŽENI ALOJZIJE 
STEPINAC - svjedok Evanđelja ljubavi sastoji 
se od tri opsežna sveska, koji sadrže životo¬ 
pis blaženog Alojzija Stepinca te zbirku svih 
važnijih pripadajućih dokumenata i svjedo¬ 
čanstava koji su nastali u razdoblju od 1934. 
do 1998. godine. Tri sveska knjige sadrže 
ukupno 1872 stranice, formata 14 x 19,5 cm. 
Osim toga u knjigama se nalazi 60 stranica 
fotografija i preslika dokumenata. 

U prvom svesku knjige znanstvenom je 
metodologijom prikazan životopis Alojzi¬ 
ja Stepinca, a u središtu istraživanja je raz¬ 
doblje od svibnja 1934. g. 

(tada je A. Stepinac preu¬ 
zeo službu i naslov zagre¬ 
bačkog nadbiskupa) do 
listopada 1946. g. (tada 
je nadbiskup A. Stepinac 
osuđen na montiranom 
političkom procesu). 

Zbog opće važnosti, J. 

Batelja je izuzetno detalj¬ 
no, na temelju svih dostu¬ 
pnih dokumenata i svje¬ 
dočanstava, istražio i pri¬ 
kazao djelovanje nadbi¬ 
skupa A. Stepinca u raz¬ 
doblju Drugog svjetskog 
rata i poraća. Pristup ko¬ 
jim je J. Batelja istražio i 
opisao ovo razdoblje ži¬ 
vota i djelovanja A. Ste¬ 
pinca tematskim je i pro¬ 
blemskim rasponom, te 
dokumentarnom i struč¬ 
nom temeljitošću, rezul¬ 
tiralo nastankom do sada 
uvjerljivo najobjektivnijeg i najkvalitetnijeg 
znanstvenog djela za saznavanje i razumije¬ 
vanje detalja i cjelovitosti djelovanja A. Ste¬ 
pinca, u svim lokalnim i globalnim povije¬ 
snim okolnostima i izazovima kroz koje je 
A. Stepinac prolazio. 

Svezak drugi i treći knjige stručno su 
priređena zbirka povijesnih izvora, koja sa¬ 
drži 691 odabran izvorni dokument i svje¬ 
dočanstvo (cjelovitih ili najvažnijih dijelo¬ 
va), koji se odnose na djelovanje nadbiskupa 


A. Stepinca. Ovi objavljeni dokumenti i svje¬ 
dočanstva izvorno su nastali u razdoblju od 
1933. do 1998. g., a sastavni su dio ogromne 
dokumentacije od približno 45.000 stranica, 
koja je prikupljena (tijekom kanonskog po¬ 
stupka za proglašenje A. Stepinca blaženim 
i svetim) u 135 javnih i privatnih, crkvenih i 
svjetovnih pismohrana. 

Dio povijesnih izvora već je objavljivan 
u različitim zbirkama dokumenata ili autor¬ 
skim djelima, a dio se prvi put objavljuje u 
ovoj knjizi J. Batelje. Osim službenih doku¬ 
menata crkvenih institucija te dokumenata 
ustanova država i međunarodnih institucija, 
u ovoj zbirci su, između ostalog, objavljeni i 


Djelovanje nadbiskupa i kardinala Alojzija Stepin¬ 
ca, od 1934. do njegove smrti 1960. g, događalo 
se u najtežem, najnesigurnijem i najtragičnijem 
razdoblju svjetske, europske i hrvatske povijesti, 
u kojem je - smrtno i na druge načine - stradao 
največi broj ljudi u svijetu, Europi i Hrvatskoj. Tada 
je prevladavalo koncentrirano zlo, čiji je vrtlog 
poticao na činjenje zla, ili barem na bijeg od či¬ 
njenja dobra. 



Članovikulturno-umjetničkogdruštva sv. Florijana iz Poljane Lekeničke 
svojim su pjevanjem sudjelovali u programu pripreme podizanja reljefa u 
čast bi. Alojzija Stepinca u Pešćenici 13. rujna 2009. 

medijski članci i govori o A. Stepincu, zatim 
odlomci ili cjelovite propovijedi, nagovori i 
okružnice nadbiskupa Stepinca, te zahvale i 
svjedočanstva osoba koje je pomagao ili spa¬ 
sio nadbiskup Stepinac, a među njima se po¬ 
sebno ističu zahvale Srba i Židova. Isto tako, 
posebno su vrijedni i znakoviti dokumenti, 
svjedoci i svjedočanstva kojima su jugosla¬ 
venske komunističke vlasti onemogućile su¬ 
djelovanje u montiranom političkom proce¬ 
su protiv A. Stepinca, a nakon toga je njihovo 
postojanje skrivano od javnosti. 

U dva sveska dr. J. Batelja je povijesne 
izvore (dokumente i svjedočanstva) do¬ 
sljedno poredao prema njihovom kronološ¬ 
kom nastanku ili objavljivanju, a samo ne¬ 
koliko dokumenata je, zbog tehničkih razlo¬ 
ga, izuzeto od toga pravila. Poseban istraži¬ 
vački napor J. Batelja uložio je na utvrđiva¬ 
nje autentičnosti i vjerodostojnosti dokume¬ 
nata te specifičnih okolnosti njihova nastan¬ 
ka, čuvanja i objavljivanja, što je u knjizi ve¬ 
oma stručno i pregledno predočeno u bilješ¬ 
kama koje prate dokumente. U to su uklju¬ 
čeni i najosnovniji osobni podaci o osoba¬ 
ma koje su stvarale dokumente ili se u nji¬ 
ma spominju. 

Kad se radi o dokumentima na stranim 
jezicima (njemačkome, engleskome, francu¬ 
skome, talijanskome, slovenskome, srpsko¬ 
me i latinskome), oni su u knjizi ponuđeni 
na izvornom stranom jeziku i u jednome ili 
dva prijevoda na hrvatski jezik (stariji i novi 
prijevod), a sve to je jasno objašnjeno u bi¬ 
lješkama koje se nala¬ 
ze uz svaki dokument. 

U procjeni vrijed¬ 
nosti i značaja knji¬ 
ge Jurja Batelje BLA¬ 
ŽENI ALOJZIJE STE¬ 
PINAC - svjedok Evan¬ 
đelja ljubavi , objektiv¬ 
no se može zaključi¬ 


ti kako se radi o jedinstvenom, kapitalnom, 
znanstvenom djelu koje, u autorskom znan¬ 
stvenoistraživačkom tekstu, kao i u izboru i 
stručnoj prezentaciji bitnih povijesnih izvo¬ 
ra, predstavlja istraživačku i dokumentarnu 
cjelinu koja, na do sada uvjerljivo najteme¬ 
ljitiji način, omogućava pojedinačna i sinte¬ 
tička, činjenična i interpretativna saznanja o 
djelovanju nadbiskupa Alojzija Stepinca. 

Na temelju podrijetlom različitih dostu¬ 
pnih povijesnih izvora, a s motrišta općecivi- 
lizacijskih humanističih i/ili kršćanskih svje¬ 
tonazorskih i vrijednosnih načela, J. Batelja je 
potpuno opravdano, i u naslovu knjige, saže¬ 
to zaključio daje blaženi Alojzije Stepinac bio 
i ostao »svjedok Evanđelja ljubavi«. Svi ljudi 
dobre volje mirne se duše mogu nadati da će 
ova objektivna i dragocjena knjiga »svim či¬ 
tateljima i svim tražiteljima istine omogućiti 
istinito prikazivanje i tumačenje 'Stepinčeve' 
osobe i povijesnih činjenica kojima je bio svje- 
dokom», kako je to u uvodnoj misli s uvjere¬ 
njem poželio i autor ove knjige. 

Kao znanstvenik humanist i vjernik, 
smatram da knjiga dr. J. Batelje, BLAŽENI 
ALOJZIJE STEPINAC - svjedok Evanđelja lju¬ 
bavi, osim što pridonosi razumijevanju povi¬ 
jesne istine i ispravlja nepravdu koju su kri¬ 
votvoritelji desetljećima nanosili blaženom 
Alojziju Stepincu i Crkvi, ima i jednu izni¬ 
mnu, važniju vrijednost. Naime, djelovanje 
nadbiskupa i kardinala Alojzija Stepinca, od 
1934. do njegove smrti 1960. g, događalo se 
u najtežem, najnesigurnijem i najtragičnijem 


Ministranti i pjevači iz 
Trnov čiče u kapeli sv. 
Ivana u Hrženiku kod 
kipa Gospe Lurdske, pred 
kojim je molio i blaženi 
Alojzije Stepinac 






Sviedok Evanđelja ljubavi 


razdoblju svjetske, europske i hrvatske po¬ 
vijesti, u kojem je - smrtno i na druge načine 
- stradao najveći broj ljudi u svijetu, Europi 
i Hrvatskoj. Tada je prevladavalo koncentri¬ 
rano zlo, čiji je vrtlog poticao na činjenje zla, 
ili barem na bijeg od činjenja dobra. Veliko 
zlo se tada učestalo činilo mišlju, rječju, dje¬ 
lom i propustom. 

U takvim okolnostima nadbiskup Stepi- 
nac je svjesno odabrao postupati s beskraj¬ 
nom vjernošću temeljnim vjerskim i općeci- 
vilizacijskim načelima, vrijednostima i intere¬ 
sima, izlažući se i podnoseći pritom sve vr¬ 
ste pogibelji. Stepinac se, bez ikakve zadrške i 
straha, cijelim svojim bićem i utjecajnim polo¬ 
žajem stavio praktično na stranu svih ugrože¬ 
nih, obespravljenih i progonjenih pojedinaca, 
zajednica, naroda i institucija, pritom zagova¬ 
rajući ljubav, opće dobro, pravednost i potpu¬ 
nu jednakost svih ljudi, skupina i naroda. 

Zbog velike izuzetnosti i krajnje dosljed¬ 
nosti postupanja, Alojzije Stepinac je još za 
svojeg ovozemaljskog života prepoznat kao 
simbol i stožer identiteta nesebične ljubavi i 
dobrote, iako su ga sile zla nastojale sustav¬ 
no blatiti, omalovažavati, relativizirati i ba¬ 
nalizirati. 

Stoga, ovo jedinstveno, kapitalno znan¬ 
stveno djelo dr. J. Batelje BLAŽENI ALOJZI¬ 
JE STEPINAC, svjedok Evanđelja ljubavi, osim 
utvrđivanja povijesne istine, ima posebnu 
vrijednost u slanju znakovite vrijednosne 
poruke, sadašnjem globalizmom i drugim 
negativnostima zabrinjavajuće rastočenom 
svijetu, kako nesebična ljubav i dobrota i na¬ 
dalje ostaju osnovna načela prema kojima će 
se i ubuduće mjeriti kakvoća ovozemaljsko¬ 
ga života pojedinaca i zajednica. 

StoaKi dopis na Postulaturu 
blaženoga Alojzija Stepinca, ko¬ 
jim se priopćuje primljeno usli- 
šanje ili uspomena, neka bude 
potpisan te obilježen nadnevkom i 
mjestom pisanja. Anonimna se pi¬ 
sma ne arhiviraju. Vjernici 
žele ostati anonimni neka to 
pomenu u dopisu. 



DAROVI ZA POKRIĆE TROŠKOVA 
U POSTUPKU PROGLAŠENJA SVETIM 
BL. ALOJZIJA STEPI NCA 

Nakon objavljivanja zadnjega broja Gla¬ 
snika svoj dar za pokriće troškova u postup¬ 
ku za proglašenje svetim kard. Alojzija Ste- 
pinca uručili su ovi darovatelji: Božana RI- 
ĐIĆ - Knin; Francek BREBRIĆ - Krašić; N. 
N.; župa Olib; N. N.; Dragica SKENDERO- 
VIĆ; Jelka VEČERINA - Rijeka; župa Mar- 
gečan; Obitelj GALOVIĆ; N. N.; Marinko 
CVETNIĆ - Zagreb; župa Bezgrješnog Za¬ 
čeća Marijina - Nova Gradiška. 

Uplatu i pretplatu za Glasnik i svoj dar 
za pokriće troškova u postupku za proglaše¬ 
nje svetim kardinala Alojzija Stepinca može¬ 
te poslati preko Zagrebačke banke na ime: 

POSTULATU RA KARD. STEPINCA 
I KUNSKI RAČUN: 2360000-1101605758 

ili iz inozemstva i domovine u deviza¬ 
ma na sljedeći konto: 

ZAGREBAČKA BANKA d.d. - ZAGREB 
SAMOBORSKA 145 - HRVATSKA 
SWI FT: ZABAHR 2X 

KORISNIK: NADBISKUPIJA ZAGREBAČKA 
POSTULATU RA 

BLAŽENOG ALOJZIJA STEPINCA 
KAPTOL 3 I - ZAGREB 
I BAN: HR 40 23600001 101605758 


Zahvaljujemo svim dobročiniteljima i 
suradnicima, čijom molitvom i darom na¬ 
preduje postupak za proglašenje svetim bi. 
Alojzija Stepinca. 


[> 



ri tatel je Glasnika i štova- 
Alojzija Stepinca, koji 
sit se pismenim putem preporučili 
u zagovor bi. Alojzija Stepinca i 
zatražili molitvu na njegovu gro¬ 
bu potičemo da se u molitvi sjedi¬ 
ne sa svim njegovim štovateljima 
koji sudjeluju u sv. misi svakog 
10. u mjesecu u zagrebačkoj prvo 
stol nici u 18 sati. 

Stepinac 



4. listopada 2009. 

■ Blaženi Alojzije Stepinac, moli za moju 
obitelj da živi i služi Bogu u zajedništvu! 
(Jagoda Golem) 

■ Hvaljen budi, moj Gospodine, zbog našeg pa¬ 
stira mučenika i hvaleći te usrdno te molim 
obdari Hrvatsku mirom, jedinstvom i mu¬ 
drim upraviteljima. (S. M. B. D. franjevka) 

■ Posebno izloženi spisi i drugi pisani do¬ 
kumenti ukazuju na posvemašnju sramotu 
i strahotu komunističkog suđenja i monti¬ 
ranih procesa. Obistinilo se, da svaka ne¬ 
pravda i zlo moraju na vidjelo. Hvala Bogu 
za mogućnost revizije ovakve nezakonite, 
montirane odluke (prema) bi. Alojziju Ste- 
pincu. Ovaj bi muzej morali vidjeti svi stu¬ 
denti prava i svi oni koji se bave povije¬ 
snim znanostima. Blaženi Alojzije zaslužu¬ 
je naslov pravednika, i to ne jedanput, nego 
višestruko. Hoće li se naći osoba ili skupi¬ 
na koja će to ustrajno pokretati i omogući¬ 
ti pravu istinu! ( Sudac u mirovini) 

■ Blaženi Alojzije, hvala ti što si spasio život 
meni i mom bratu i molitve svoje prepo¬ 
ručujem tebi da čuvaš moju obitelj i da ja 
i moja supruga možemo imati djece. ( Ante 
Boraš, Metković) 

■ Hvala svima koji su omogućili ovaj Muzej. 
Veliko blago za našu Crkvu i Domovinu. 
(Srednjoškolci, Ivanec) 

■ Voljeni naš kardinale! Utječem se tvojoj 
zaštiti i zagovoru za sve nakane! Budi uz 
nas! Brani nas i štiti, zagovaraj! Hvala za 
sve! ( Voli te Renata sa obitelji) 


■ Cijeli život posvetio sam Hrvatskoj. 58 godi¬ 
na radio u Australiji za dobro Hrvatske da 
ih održimo zajedno i da budu svi na ponos 
naše domovine Hrvatske. Bogu sam zahva¬ 
lan za svoj dugi život koji je bio pun veselja 
i radosti. Sretan sam da sam se vratio u svo¬ 
ju domovinu Hrvatsku. Bogu hvala za sve 
što sam od njega dobio u životu. Zahvalan 
zauvijek za sve milosti koje mi je dao kroz 
život. Hvala mu! ( Branko Filipi, 93 god.) 

11. listopada 2009. 

■ Moj Blaženi Alojzije Stepinac, bdij nad svo- 
jimi ovcami in isprosi milosti in Božjega 
usmiljenja za vse grešne duše tega sveta. 

4. studenoga 2009. 

■ Obisk duhovnikov dekanije Tržič iz Slove¬ 
nije - prosimo mučenika blaženega kardi¬ 
nala Stepinca, da bi tuđi slovenski muče¬ 
nici bili kmali prizvani kot mučenici in bi 
slovenski in hrvaški narod živeli v slogi, 
miru in slobodi! 

■ Hvala ti. Bože, na tako velikom čovjeku 
koji je svojim životom, molitvom, radom 
i žrtvom svima nama ostavio primjer kako 
treba živjeti za Boga i svoj hrvatski narod. 
- Ministranti i ministrantice župe Uznese¬ 
nja BDM (Stenjevec, Zagreb) 

■ Od sveg srca, s velikom zahvalnošću i ne¬ 
ograničenom ljubavlju i vjerom utječem ti 
se predragi i presveti Alojzije i zahvalju¬ 
jem na pomoći. Svjedočila sam za Tebe i 
svjedočit ću uvijek u ime svoje bake Janje 
Pušić i svoje. (Vesna J. Pautić) 









Vranekovićev dnevnik 


Nastavljamo objavljivati izabrana poglavlja 
dnevnika vlč. Josipa Vranekovića, u kojima je 
on opisao život i stradanja blaženoga Alojzija 
Stepinca na izdržavanju kazne u Krašiću. 

B laženik je u potpunoj tajnosti na novu posta¬ 
ju križnoga puta u Krašić prebačen 5. prosin¬ 
ca 1951. Bilo je to premještanje iz jednoga zatvo¬ 
ra u drugi. No, on je i tu bio onemogućen u vrše¬ 
nju biskupske službe, ponižavan i progonjen. O 
tom progonu on je napisao mnoga svjedočanstva. 
Jedno od njih nalazimo i u pismu koje je on 9. ruj¬ 
na 1959. poslao patru Ivanu Kukuli, provincijalu 
Družbe Isusove: 


Cardinalul Štepinac 

un martor dispretuit 


angel 

kosmac 


Editora 
Pf&sa Buna 


2001 



Dragi oče provincijale! 

Tekar danas dolazim, da Vam zahva¬ 
lim na čestitci prigodom 25-godišnjice bi¬ 
skupske posvete. Moje naime zdravstve¬ 
no stanje tako je jadno i kolebljivo, da lju¬ 
di to teško shvaćaju. Tako me je, čujem, i g. 
prof. Meštrović proglasio preko američkog 
radija gotovo zdravim čovjekom. 1 Prevario 
ga je vanjski izgled, koji neupućenima odaje 
zdrava čovjeka. 

Ali, krivo bih činio i griješio Bogu, kad 
bih se išta žalio, što me posjećuje križevi- 
ma svake vrsti. Zar nemam prilike svaki dan 
čitati u martyrologiju, zbijenu doduše, ali 
punu sadržaja povijesti tisuća svetih mučeni¬ 
ka naše Crkve? Sto su naše patnje prema nji¬ 
hovima? Ta me misao često zahvaća, kada či¬ 
tam martyrologij. Kod prime u breviru čita¬ 
mo crvenim slovima ispisanu opasku: »Dein- 
de in Choro legitur Martprologium, cjuod lauda- 
biliter fit etiam extra Chorum. » 2 Ja bih iza lau- 
dabiliter 3 dodao još i valde utiliter , 4 baš za ove 
naše dane, kad se sotona preko svojih crve¬ 
nih šegrta napinje iz petnih žila, da ulije strah 
u kosti vjernicima Crkve, u prvom redu da¬ 
kako svećenicima prema onoj: »Percute pa¬ 
stor em et dispergentur oves.« 5 A ni ne slutimo. 


1 Prof. Ivan MEŠTROVIĆ pohodio je zasužnjenog kardinala 
Stepinca u Krašiću 11. srpnja 1959. 

2 »Zatim se u koru čita Martyrologij, što je pohvalno činiti i 


Naslovna stranica knjižice izdane u Ia§i- 
ju 2001. koju je o kardinalu Stepincu kao 
mučeniku sastavio svećenik Angel Kosmac 

kako ti isti progonitelji drhću i strepe dale¬ 
ko više od nas, pred onim, što bi moglo doći, 
i što će svakako doći. Timor et tremo r 6 je nji¬ 
hov svagdanji kruh, samo što mnogi vjernici 
toga ne shvaćaju, pa strepe pred trskom, koju 
i najmanji vjetrić poljulja do zemlje. 

Čega da se boji kršćanin katolik, ako vje¬ 
ruje i zna, da ima Boga nad sobom? Nijemci 
vele: »Wer Gott zum Freunde hat, kann sich 
viele Feinde gefallen lassen.« 7 Jedina nam 
prava briga neka bude, da omilimo svome 
Bogu, a ostalo prepustimo Njemu. Eto već je 
prošlo punih trinajst godina, da se dan i noć 
izmjenjuju straže nada mnom, pa što su po¬ 
stigli? Mogu mirne duše reći, da su utvrdili 
Crkvu kraj svih žalosnih pojava, koje su po¬ 
pratile crvenu vladavinu. Zato mi, uz milost 
Božju, nije ni na kraj pameti, da bih pomi¬ 
šljao i na najmanje popuštanje paklenoj sili, 
nego, ako je volja Božja i ako ustreba, pogi¬ 
nuti na braniku prava Crkve Božje, koja je 
preživjela i nadživjela rimske cezare, arap¬ 
ske kalife, turske sultane, revolucionare svih 
dlaka i boja, pa će sasvim sigurno i sekretare 
KP cijeloga svijeta, sa svim njihovim privjes- 


izvan kora.« 

3 Pohvalno. 

4 Vrlo korisno. 

5 »Udarit ću pastira i ovce će se razbjeći«, Mt 26, 31. 


6 Strah i trepet. 

7 »Kome je Bog prijatelj, taj si može priuštiti mnogo neprija¬ 
telja.« 

cima, koji se uostalom, kako smo imali pri¬ 
like već gledati, mnogo lakše okreću negoli 
VVetterfahne 8 na krovu kuća. 

Neka milost Božja uzdrži vedri optimi¬ 
zam u duši svih članova Vaše provincije, 
makar »nacionalizirali« i naše crkve i kate¬ 
drale. Još uvijek će naša zemlja smoći toliko 
katakomba, da se i dalje klanjamo samo svo¬ 
me Bogu, a nikada đavolskom repu, kojega 
predstavlja komunizam. 

Uz blagoslov i pozdrav u Gospodinu. 

+ Alojzije kard. Stepinac 
nadbiskup zagrebački 

1 . 1 . 1954 . 

Danas Eminencija u propovijedi nagla- 
šuje značenje marijanske godine. Poziva po¬ 
sebno na moljenje sv. Krunice, jer »to će nas 
spasiti«. 

2 . 1 . 1954 . 

Danas imam blagoslov kuća u Brleni- 
ću. Juro Mrzljak prati Eminenciju na šetnju. 
Od vremena do vremena milicajac nas pra¬ 
ti. Danas ih jedan zaustavi i pita Eminenciju 
za legitimaciju. 

»Pa zar me ne poznate. Kakvu legitima¬ 
ciju? Ja sam Stepinac, koga vi stalno čuva¬ 
te.« 

Mrzljak prasne u smijeh. Milicioneru bilo 
neugodno i ispričava se, a Campek navali na 
nj. Eminencija ga jedva otjerao. Kao da i ta 
nijema živina znade tko je tko! U to dođe i 
drugi milicajac (dok je Eminencija 
išao naprijed) jedan drugome ne¬ 
što šapne i raziđu se. Jedan ode na 
milicijsku stanicu. Sve mi to ispri¬ 
čao Eminencija danas uvečer, kad 
sam se vratio iz Brlenića i dodao 
još: 

»Krenem ja s Mrzljakom pre¬ 
ma sv. Ivanu, ali za čas vratim se 
kući. Pomislim, ne bi li možda ovi 
ulovili priliku, da provale u moj 
stan, da ga pretraže, a imam tu 
nekoliko važnih pisama, što sam 
ih ovih dana napisao. Ako slučaj¬ 
no provale, barem ću ih još naći 
na djelu. No, dobro je prošlo.« 


8 Izvješene zastave. 


»Imadete nešto novoga«, tako me je da¬ 
nas dočekao na mom povratku iz Brlenića. 
»U štali 7 malih zečića. Čudno, sada tako 
rano u zimi!« - Rado šeće po dvorišu. Pro¬ 
matra tu taj život živinjski svijet. I tako u 
najozbiljnijem promatranju prilika i doga¬ 
đaja svaki dan nalazi zabavu kod djece, ži¬ 
votinja, poput tolikih svetaca. 

3 . 1 . 1954 . 

Pred tri dana došla je Eminencijina ne¬ 
ćakinja sestra Magdalena iz Rijeke. Danas 
se vraća. Baš ju je Providnost poslala ova¬ 
mo, da ponese pisma za Nežića, Pavlišića i 
Kirigina. Čestitao sam Nežiću i Pavlišiću na 
njihovom držanju. Nežić je za Božić poslao 
Eminenciji čestitku kao i meni. Tu je prilo¬ 
žio božičnu čestitku vjernicima, koja je či¬ 
tana u svim crkvama. Spominje kako mu je 
Bog bez njegove zasluge dao dobre svećeni¬ 
ke i vjernike. Aludira tu sigurno i na to, što 
nijedan svećenik njegov nije bio na skupšti¬ 
ni u Zagrebu. Eminencija će: 

»Kamo sreće, da su tako odlučni svi bi¬ 
skupi. Boli me da su se moji zamjenici ona¬ 
ko ponijeli. Da se sastanem s Nežićem, česti¬ 
tao bih mu i poljubio ruku. Ja u pismu jav¬ 
ljam Nežiću da je potrebno da dođe ovamo. 
Kako smo posve opkoljeni, doći će na Ozalj, 
Krnežiće i otuda se javiti meni da je stigao. 
Zaobići ćemo stražu, i stići će na cilj. Mogli 
bismo se sastati i na Drčevcu. Takve su eto 
naše komunikacije.« 



Bogoslovi nose lijes s mrtvim tijelom bi. Alojzija Stepinca pre¬ 
ma grobnici zagrebačkih nadbiskupa iza glavnoga oltara zagre¬ 
bačke prvostolnice 







Krašićki župnik Josip Vraneković u molitvi se rastaje sa 
svojim uzorom, učiteljem i pastirom 


[Danas su došli] Šercer, Bogičević, Sučić, 
Popović, Tajnik, Stella. Zdravlje dobro. 

Danas sam završio blagoslov kuća. Lije¬ 
po me dočekali. Četiri obitelji su odbile bla¬ 
goslov: Barundić Franjo, Ilijanić Janko, Mat- 
ko Đihola, Sušok Stjepan. 

Još bolje. Neka vide vjernici, da nemam 
s njima zajednice. Vidim, da krunica sve više 
prodire u obitelji. Jedna mi obitelj reče: »Od 
sv. Barbare, kako ste navijestili marijansku 
godinu i potakli na molenje krunice, svakog 
dana svi izmolimo krunicu za Svetog Oca, 
kardinala i vas.« 

Kod Perjevićevih mi rekoše: »Svaki dan 
moramo moliti.« Mali Jožek predmoli i ne 
miruje, dok mu se mi ne pridružimo. 

4 . 1 . 1954 . 

Izišli smo danas na veliku šetnju. Vedar 
je. Vidjeli smo 4 srne. Promatra ptičice, oso¬ 
bito malog palčića. Voli ih. »Bile su mi u Le- 
poglavi lijepo društvo.« Zima je danas. Pod 
nogama škripa, zebe, osobito za uši, a on se 
pita: »Kako te sitne životinjice podnose tu 
studen! Kako se upravo čudnovato hrane i 
zaštićuju! Divno je to Bog uredio. Božji maj¬ 
stor sve je to učinio.« 

I tu eto, kao i uvijek ima Boga pred očima. 

5 . 1 . 1954 . 

Kod večere: 

»Mislim da od konferencije u Berlinu neće 
biti nikakva uspjeha. Komunisti hoće dobiti 
na vremenu. Vrijeme radi za njih. Sada već 
imadu hidrogensku bombu. Posvuda dižu 


bune. S druge strane gledam tu pokva- 
renost na Zapadu i mislim da se ne va¬ 
ram, da će finale svega toga biti 'eine 
VVeltrevolution', 9 koja će mnogo toga 
uništiti. Mogla bi biti strašna. Mnogo 
toga će propasti i na tom će onda gradi¬ 
ti Crkva Božja. 

Kao da sam odsječen od svijeta. 
Samo jedan broj [časopisa] Orbis catholi- 
cus daje čovjeku neki zaokruženi pogled 
i pregled na događaje u svijetu. U Šved¬ 
skoj Sveti Otac će uspostaviti hijerarhi¬ 
ju. U Engleskoj toliko konvertita. I pro¬ 
testanti uviđaju kamo ih vodi hiperkul- 
tura. Nedokučivi su putevi Božji. Sve što 
ima normalnog i zdrava kod protestana¬ 
ta, sve osjeća sa Katoličkom crkvom. 

Sada mu je jasno, zašto je Višinski zatvo¬ 
ren, i sve drugo u Poljskoj. Crveni su htjeli 
preko klera popoljačiti Nijemce nastanjene 
u poljskim predjelima. Nije im uspjelo. Šve- 
ćenici su doduše veliki rodoljubi, ali se neće 
upregnuti u isti jaram s crvenima. Višinski 
je mlad, mlađi od mene. Razborit je, pa je 
mogao odlučno nastupiti.« 



Krevet u župnoj kući u Krašiću na kojemu je bo¬ 
lovao i svetački preminuo bi. Alojzije Stepinac 

9 Svjetska revolucija. 


m 


r 











Otkako je u rano jutro 11. veljače 1960. s obdukcije 
na sudskoj medicini u Zagrebu mrtvo tijelo kardina¬ 
la Stepinca vraćeno u Krašić, djeca i odrasli vjernici 
okupljali su se na molitvu oko njega i preporučali mu 
se da ih zagovara u slavi neba 


6 . 1 . 1954 . 

Neumorno propovijeda, i ispovijeda. Od 
Božića do danas imao je 9 propovijedi. 

Danas je blagoslov župnog stana. Je¬ 
danaestorici ministranata dao po 200 dina¬ 
ra, kolače i lijepe slike. Vesele ga ti mališa¬ 
ni. »Živo želim da bi Crkva imala što više 
ministranata i da nabavimo nova odijela za 
njih.« 

Neki je Matku poslao iz Amerike »Dani¬ 
cu« da je meni dostave njegovi. Doznajemo 
otuda da je ugledni jedan Amerikanac na¬ 
pisao veliku knjigu o Eminenciji. Naša vlast 
budno na nju vreba, da ni jedan primjerak te 
knjige ne dođe u ruke ljudima. Tko tu knji¬ 
gu preda vlastima, dobiva nagradu. Anga¬ 
žirali su sva pristaništa i otoke da ta knjiga 
ne dopre do nas. »Sada razumijem od kuda 
toliki bijes na mene. Misle, da sam im ja to 
podkurio, ali znam da ništa nisam počinio u 
toj stvari.« 

(Cfr. str. 108-109 pisao sam umoran u 
noći) 

Dobio sam opome¬ 
nu za porez. Zna¬ 
či uslijedit će opet 
pljenidba. 

»Opet su preš¬ 
li na poreska ugnje¬ 
tavanja«, reče Emi¬ 
nencija. »Da ste 
ĆMD-aš, ne biste 
imali te brige. Kako 
su jadni oni, koji 
su im nasjeli! Slabe 
pozicije susjednog 
svećenika. Piju krv 
brata svećenika.« 

U Americi pri¬ 
ređuju brojne pri¬ 
redbe u čast Emi¬ 
nencije, Kardinala. 



Dok su se u Zagrebačkoj prvostolni¬ 
ci odvijale svečanosti ukopa kardinala 
Alojzija Stepinca, pred njom su mnogi 
čekali da mogu ući u prepunu katedralu 
ili pratili što se zbiva u njoj ili oko nje 



Premda je bio obustavljen promet iz smje¬ 
ra Karlovca prema Zagrebu, a zaposleni¬ 
cima zabranjeno udaljavanje s radnog 
mjesta, ipak su brojni vjernici uspjeli doći 
počastiti njegov život, smrt i proslavu 

izfolklome skupine iz Remetinca pohodila je 

Krašić, 


Zahvaljujemo krašićkom župniku 
D. Kučanu koji je Postulaturi proslijedio 
fotografije krašiekih hodočasnika. 


A AA 


Fotografije na zadnjoj stranici korica: 

1. Članovi udruge umirovljenika iz Daruvara 
pohodili su Krašić i spomen-sobe blaženog 
Alojzija Stepinca, 24. 10. 2009. 

2. Prigodom 11. godine proglašenja Alojzija 
Stepinca blaženim učenici srednje glazbene 
škole Pavao Markovac iz Zagreba održali 
su koncert u župnoj crkvi u Krašiću , 4. 10. 
2009. 

3. Župnik Šime Šindija na povratku iz Za¬ 
greba sa svojim vjernicima iz župe Vrana na 
Vranskom jezeru svratio je i u Krašić, 4. listo¬ 
pada 2009. 


Zahvaljujemo na svjedočanstvima o čude¬ 
snim uslišanjima na zagovor bi. Alojzija Ste¬ 
pinca, a proslijedili su ih sljedeći njegovi što¬ 
vatelji: Gordan MARASOVIĆ - Viškovo; Ana 
FILIPOVIĆ - Gunja; Giacomo ANASTASI - 
Catania (Italia); Ilija BANOVIĆ - Velika Go¬ 
rica; Iva GLUIĆ - Kaštel Sućurac; Nada BA- 
TISTIĆ - Korčula; Mira BURAZOVIĆ - Oru- 
bica; Tomislav DROPULJIĆ - Zdenčina; Man- 
da JUKIĆ - Knin; Vinka FAJMUT - Ljubljana; 
Božana RIĐIĆ - Knin; MIRELA TOLIĆ - Nart 
Jalševec (Dugo Selo); Đurđica DRAGOČA- 
JAC - Hrvatska Dubica; Ksenija MESARIĆ - 
Selnica (Merhatovec); Jelena Večerina - Rije¬ 
ka; Božena RUNJIĆ - Šibenik; Jelena KUJUN- 
DŽIĆ - Svetice 


u B rezariću, 17. listopada 2009. 


Skupina hodočasnika iz Rovinja hodočastilo je putevima naših 
hrvatskih blaženika i svetaca. Završili su misnim slavljem u 
Krašiću, 10. listopada 2009. 
















»Stepinčevi mališani« iz župe blaženog Alojzija Stepinca iz 
Rakitja nastupili su prigodom prve svete pričesti u Krašiću, 
na obljetnicu izricanja presude Alojziju Stepincu, 11. listo¬ 
pada 2009. 

